text:
Cui che o sin
Ce ise la ACLiF?
La Assemblee de Comunitât Linguistiche Furlane, nassude intal 2015, e cjape dentri in chest moment 138 Comuns dal Friûl–Vignesie Julie e dal Portogruarês dulà che e je une comunitât di lenghe furlane.
La ACLiF e à par obietîf principâl chel di contribuî ae valorizazion e ae difese de coesion teritoriâl, sociâl e economiche de comunitât furlane.
Cui che o sin
Ce ise la ACLiF?
La Assemblee de Comunitât Linguistiche Furlane, nassude intal 2015, e cjape dentri in chest moment 137 Comuns dal Friûl–Vignesie Julie e dal Portogruarês dulà che e je une comunitât di lenghe furlane.
La ACLiF e à par obietîf principâl chel di contribuî ae valorizazion e ae difese de coesion teritoriâl, sociâl e economiche de comunitât furlane.
NEWS
Va ae pagjine des gnovis
EVENTS
Va ae pagjine dai events +


c: text/html

text:
Mission
La aziende pe assistence sanitarie tant che ent strumentâl de Regjon e à il compit di meti in vore lis finalitâts dal Servizi Sanitari Regjonâl, impleant intal procès di assistence lis risorsis che i son stadis assegnadis par realizâ une azion zovevule di promozion de salût e di cure de malatie, midiant la produzion di servizis sanitaris juscj a pet dai bisugns de comunitât, cun modalitâts che a rindin massime la eficience intal ûs des risorsis.
Si assum la responsabilitât di sodisfâ il bisugn socisanitari e sociassistenziâl daûr de deleghe dai Ents Locâi, in intese e colaborazion strente cui Ents e cu lis stessis Istituzions locâls.
Vision de Aziende
Dute la organizazion de AAS 3 e je indreçade ae tutele de salût tant che ben coletîf e individuâl, e ae ecuitât di acès dai citadins ai servizis socisanitaris, intal rispiet des sieltis dai stes.
La assistence e ven prestade cun continuitât intune prospetive costante di integrazion: integrazion fra lis diviersis professions e dissiplinis, fra sociâl e sanitari, fra Ospedâl e Teritori.

robotstxt: allowed

filter: keep


text:
Mai si saressin spietâts, i cirche 100 gjornaliscj furlans corûts ae fieste a lôr dedicade, ai 22 di Zenâr stât, di vê la poie uficiâl, adiriture dal president dal lôr Ordin. Ma cuant che a àn viodût Pieri Villotta cjapâ la jentrade, cu la femine sot braç, e sfilâ sul red carpet dal “Ombre Rosse” di Pradaman, su lis notis di “Bad Romance” di Lady Gaga, ducj a àn capît che ancje l’om de Tgr Rai, che al à indreçât il so stîl di lei lis gnovis suntun papillon, al veve dât il so personâl “endorsment”. E, in vie uficiose, ancje chê dal ent public che al rapresente. Ce bulos, i gjornaliscj furlans! Si le cjantin e si le sunin: anzit si le balin. Bessôi: rivâts ducj cun acompagnadôr al seguit (10 euros il biliet di ingrès), po dopo cualchi ore, chescj ultins si son scuasit ducj volatilizâts. E cussì a son stâts i gjornaliscj a jemplâ la piste, scjassant lis lôr chilis, cui cuntun ufici stampe, cui cun cualchi operadôr tv, cui cun cualchi anchor (man o woman).
Duncje, sul imprin cheste benedete piste di bal no voleve jemplâsi e nissun al veve intenzion di rompi la glace. Inalore, Franco Terenzani di TelePordenone al à pensât ben prime di butâsi lui di bessôl in piste e po – daspò 10 minûts che si sbraçave cence seguit – di gafâ il microfon al dj e di improvisâsi (!) animadôr: robe di fâ concorince al princip Maurice, tra un “Pompa la musica, pompa l’energia!” e un “Da qui dentro non si scappa, questa è musica che spacca”. Ae fin al è rivât adore tal so fin. E il mix di house e dance al à contagjât ducj i presints. La piste e je deventade teritori de nudride sdrume di Telefriuli, cjapitanade di Daniele Paroni, cun al seguit Filippo “Voice” Fois, Alessia Pilotto e soredut Massimo Radina e Francesca Spangaro, chescj doi vignûts jù de Cjargne cul vistît di fieste e tante voie di meti di bande balons e fûr zûcs par confrontâsi su altris plans e altris argomentazions (il stac di ancje, la coordenazion, il grât di inzessament) cui coleghis Elisa Michellut di Tele4, Anna Casasola di “Contile juste”, Omar Costantini di VideoRegione, Mauro Missana di Radio Onde Furlane. La piche di share – nancje discori – le à regjistrade Daniele Paroni cuant che lis sôs mans e i siei pîts si son smolâts pe coreografie di “YMCA”, dai Village People. E la piste si è vierte tor di lui.
Se Dagospia al fos stat presint, al varès fat man basse di senis par un servizi dai siei. Senis che si son viodudis a peton pal buffet, cuant che i convignûts a àn metût in bande il bal par assaltâ pizetis e olivis ascolanis. Aes 3 di buinore.
JAN TOTI
IL FRIÛL TAL ETERE. Ma ce fasino lis musis de tv furlane tal timp libar? La fieste dai gjornaliscj!............
Mai si saressin spietâts, i cirche 100 gjornaliscj furlans corûts ae fieste a lôr dedicade, ai 22 di Zenâr stât, di vê la poie uficiâl, adiriture dal president dal lôr Ordin. Ma cuant che a àn viodût Pieri Villotta cjapâ la jentrade, cu la femine sot braç, e sfilâ sul red carpet dal “Ombre Rosse” di Pradaman, su lis notis di “Bad Romance” di Lady Gaga, ducj a àn capît che ancje l’om de Tgr Rai, che al à indreçât il so stîl di lei lis gnovis suntun papillon, al veve dât il so personâl “endorsment”. E, in vie uficiose, ancje chê dal ent public che al rapresente. Ce bulos, i gjornaliscj furlans! Si le cjantin e si le sunin: anzit si le balin. Bessôi: rivâts ducj cun acompagnadôr al seguit (10 euros il biliet di ingrès), po dopo cualchi ore, chescj ultins si son scuasit ducj volatilizâts. E cussì a son stâts i gjornaliscj a jemplâ la piste, scjassant lis lôr chilis, cui cuntun ufici stampe, cui cun cualchi operadôr tv, cui cun cualchi anchor (man o woman).


text:
La manifestazion dai 26 di Lui e stabilìs che il moviment des tendopolis al è aromai madûr, bon tant di mobilitâ int che di elaborâ strategjiis e programs par so cont, mantignintsi dal dut autonom di partîts e di ogni gjenar di rapresentance istituzionâl.
In Avost, chel che al jere il Coordenament des tendopolis di Glemone al devente un Coordenament dai Paîs taramotâts, slargjantsi a dute la Furlanie scjassade dal Orcolat. Sclaride la sostanziâl autonomie dal moviment, si tache ancje a sanâ la sbregadure cui sindicâts, che si rangjaran a fâsi plasê un rûl subalterni di front ae centralitât dal Coordenament. A part il gjornalut locâl (chel che si clame “venit”) che al continue a ignorâ dal dut lis ativitâts dal Coordenament, chest al è aromai un sogjet politic che di chel no si pues fâ fente di nuie. In Consei regjonâl, il sociâl democratic Lucio Lonza al dîs mont e net, ai 31 di Avost, che lant indenant cussì al nassarà un “partît des tendopolis” in totâl oposizion a ducj i partîts dal arc costituzionâl. E soredut, no si puedin ignorâ lis ocupazions e i volantinaçs dilunc la Tresemane, e il fat che ai politics ur fos simpri plui dificil vignî tes tendopolis a mostrâ la muse.
Chei che a jerin dentri tal Coordenament ti contin che a salvâ la Regjon a son stâts dome i taramots di Setembar. In efiets, dopo de manifestazion dal mês di Lui, a son passâts altris doi mês e il grant probleme de sistemazion invernâl nol è stât frontât. Forsit pardabon la Regjon no viodeve la ore di parâ vie ducj par vê la man plui libare, forsit semplicementri no je rivade adore a fâ lis robis. Il fat al è che, ben prime dai taramots di Setembar, a àn scugnût insediâ di gnûf il comissari straordenari Zamberletti che al veve molade la vore un volte finît il so prin mandât leât ae emergjence di Mai.
Che lis robis no stessin lant ben, e che la int a ’nt ves plens i bregons des cjacaris dai politics, si jere capît ben clâr ai 4 di Setembar, cuant che il Prin Ministri Giulio Andreotti al jere vignût in visite ae zone taramotade. “Che ne sai di noi, Andreotti?” al titolave un volantin dal coordenament dai paîs taramotâts fat pe ocasion, e cheste domande je àn tirade fûr dapardut dulà che si fermave, di Tarcint a di là da la Aghe e dilunc dute la Tresemane. A Glemone al veve di lâ te caserme Goi Pantanali, pe memoreazion dai alpins che li dentri a jerin muarts. Fûr al à cjatade la int invelegnade che i berlave di dut e, pôc dopo il so passaç, e jere rivade la machine dal Arcivescul Battisti. Ancje lui lu spietavin te caserme, ma la int lu ferme e i domande se al vûl lâ dentri cui papavars o restâ alì, cu la int sierade fûr. Lui al smonte e al cjacare cuntun uficiâl di vuardie, proponintsi tant che garant di une delegazion di taramotâts. L’uficiâl al va a cjapâ ordins ma nol torne plui. E alore il Vescul al dîs “e allora non entro nemmeno io”. Finide la celebrazion cui alpins, Andreotti al scjampe pe braide, dopo vê fat taiâ la rêt di cente de caserme, e invezit Battisti al reste difûr cu la int, e al jentre par simpri tal cûr di tancj furlans. Andreotti al va a finî a Osôf e alì no svolin dome porcons e slogans: ancje un modon al svole sul baûl de auto blu. Chest al jere il clime, prin che i taramots a sdrumassin jù dut e a fasessin scjampâ la int aromai cu la schene spacade, cence plui fuarce di fâi cuintri ae disperazion.
A Setembar si sdrume ce che a nol jere lât jù in Mai. Chest al vâl par dut il lavôr fat tai cantîrs de ANA, cun tante buine volontât e pôc sintiment (viodûts i risultâts), ma al vâl soredut pe capacitât de int di fâsi coragjo e di resisti. Il poç di indulà che a vevin tirade fûr la fuarce par ricjapâsi dopo il taramot dai 6 di Mai, al è aromai vueit di front a un gnove schirie di taramots aes puartis dal Autun. Di chi indenant, il moviment al devente une altre robe: vignint a mancjâ la vite comunitarie, ben planc, in tante int, e tache a passâ la linie dal “ognidun par se”.
E alore, bisugne contâ di une ricostruzion che e à vude la sô Vierte tes tendopolis, tes assembleis, te autogjestion e, come che cualchidun al à dit, te anarchie, ma che dopo si è maduride tal clime dut mudât dal Autun e dal Invier passâts a Lignan, a Grau o cuissà dulà, dopo vê scugnût scjampâ vie e molâ dut. Ma chel biel principi, cul so Istât sfolmenant ancje sot de ploie, al à vût il timp di slontanâ i piês fantasimis (il Belice, la “Grande Udine”) e di segnâ il troi che, ben o mâl, il Friûl al à cjalcjât. ❚
✒ Igor Londero – Autôr di «Pa sopravivence, no pa l’anarchie» Forme di autogestione nel Friuli terremotato: l’esperienza della tendopoli di Godo (Gemona del Friuli)
CUINTRISTORIE DAL TARAMOT. Otave pontade. Peraulis e modons............
La manifestazion dai 26 di Lui e stabilìs che il moviment des tendopolis al è aromai madûr, bon tant di mobilitâ int che di elaborâ strategjiis e programs par so cont, mantignintsi dal dut autonom di partîts e di ogni gjenar di rapresentance istituzionâl.


text:
Ai 140 grups corâi de Provincie di Udin ur rivarà il volum 50 CORÂI di cristianitât todescje voltâts par furlan, di pre ‘Sef Cjargnel, pre Roman Michelotti e prof. Gabriele Zanello.
La publicazion, publicade di Glesie Furlane cul contribût de Provincie di Udin, e propon 50 spartîts, furnint ai fedêi un bon strument pe preiere.
Pe nassite de forme musicâl corâl e je stade determinante la Riforme protestante di Martin Lutero che intal 2017 e fâs il propri cinccentenari. Cun chê di puartâ la pratiche liturgjiche plui dongje dal popul, il grant riformadôr todesc al à favorît formis musicâls plui semplicis doprant la lenghe dal popul, scrivint tescj gnûfs in lenghe todescje su melodiis liturgjichis za in ûs, adatant melodiis de tradizion popolâr e componint melodiis origjinâls.
Il furlan si adate ben ae traduzion di chescj tescj pes sôs carateristichis linguistichis che a fasin vê un adatament plui naturâl in confront de traduzion dal todesc al talian. (Redazion)
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
Pal Friûl il mês di Mai al rapresente il moment dal ricuart dal taramot dal 1976 e dai siei muarts. Ma chest an l’aniversari si cjame di un significât particolâr parcè che l’Orcolat si è tornât a dismovi. No lu à fat chi di noaltris, ma sui Apenins, ta chel Abruç che lunis ai 6 di Avrîl al à patît une des tragjediis plui grandis dai ultins agns. Tancj muarts, masse, e che, forsit, si podeve evitâ se cui che al veve di fâlu, al ves fat il so dovê fin dal inizi. Ma chest nol è il timp de polemiche: passade la emergjence al sarà il timp de ricostruzion, la vere sfide di vinci.
In Friûl si à fat “di bessôi” ancje se la solidarietât rivade di dute Italie e dal Mont e je stade grande. Ma chest fâ “di bessôi” e “dulà che al jere come che al jere” a son deventâts la bandiere che e à podût dâ a la int chel riferiment, chê riscuvierte de identitât di un popul che al veve pierdût dut: l’Orcolat al veve sdrumât i paîs, ma no la int.
E ta cheste azion di rinassite, e je stade grande la presince di Glesie furlane, chê glesie nassude “dal bas” che e veve in pre Checo Placerean la sô vuide e che la Curie, “dal alt”, e sopuartave. Ma nol jere dome chel predi di Montenârs: oms come pre Gjulio Ziraldo di Vasinis o pre Pauli Varutti di Bordan, che o ai vude la furtune di cognossi di persone, a son stâts vêrs pastôrs di comunitâts che a corevin il pericul di sfantâsi. A àn vude une funzion di sostegn ancje psicologjic pe int e lis messis par furlan tes tendopolis a jerin dome l’aspiet plui visibil di chel “tignî dongje”, par risurî tornant a scuvierzi lis lidrîs.
Ancje la classe politiche e à vût il mert di fâ il so dovê fint insom: dai sorestants regjonâi ai politics che a jerin a Rome (o fâs i nons dome di Antonio Comelli, Adriano Biasutti e di Arnalt Baracêt, ma tancj si varès di ricuardâ), ducj a àn puartât indevant l’interès dal Friûl che al è tornât a tirâsi sù. E chest al è stât ancje il mert dal guvier che al à afidât al Comissari straodenari on. Giuseppe Zamberletti une autoritât fuarte, che e à savût, adun cui Sindics, meti in vore pal miôr chest prin esempli di autoguvier, cuant che peraulis come “devolution” o “federalisim” no jerin nancje tai pinsîrs des istituzions.
In Abruç cheste componente fuarte di autonomisim no je: il Friûl di chei agns al jere “lontan” di Rome no dome come distance fisiche, L’Aquila invezit e je a pôc plui di une ore di machine de capitâl. E ancje la forme istituzionâl no je la stesse: chi une regjon a statût speciâl cun podês plui fuarts di une regjon a statût ordenari. Cun di plui l’Abruç al ven fûr di un scandul dal an passât che al rint inmò plui delicade la situazion.
Ma i Abrucês a son int che a somein i Furlans: int dure sul imprin, ma ancje buine di vierzisi e dâti il cûr. E cun chest cûr grant e cîr di saltâ fûr dal taramot, parcè che si pues ricostruî cu la ambizion di fâ miôr di ce che al è lât pierdût, salvant ce che al rapresente la lidrîs, la storie, e invezit fasint gnûf ce che al jere stâts fat tai agns 70 o 80. O viôt la pussibilitât e o sint la sperance che l’Abruç al ledi daûr dal esempli dal Friûl pluitost che di chei de Irpinie e dal Belice.
Cualchi volte tu viodis mari e pari di un frut disabil e tu ti domandis dulà che chei gjenitôrs a rivin a cjatâ la fuarce par frontâ une situazion cussì dificile. E pûr, cun dignitât a van indevant. Emergjencis come il taramot di vuê in Abruç, o come chel di îr in Friûl, mi dan la prove che ognidun al à dentri di se la fuarce par tornâ a jevâsi in pîts, salacor plui fuart di prin. E tal stes timp ti judin a fâti memorie che tu sês fragjil e che ogni moment de tô vite, ancje il plui sempliç, al è un tesaur preziôs di rispietâ, parcè che al podarès jessi l’ultin. Ogni zornade e puarte cun se dute la fragjilitât e la fuarce de esistence umane: i tocje a ognidun di nô dimostrâ che la scomesse e pues jessi vinçude ancjemò une volte.
Toni Capuozzo
L’EDITORIÂL – La fuarce e la fragjilitât............
Pal Friûl il mês di Mai al rapresente il moment dal ricuart dal taramot dal 1976 e dai siei muarts. Ma chest an l’aniversari si cjame di un significât particolâr parcè che l’Orcolat si è tornât a dismovi. No lu à fat chi di noaltris, ma sui Apenins, ta chel Abruç che lunis ai 6 di Avrîl al à patît une des tragjediis plui grandis dai ultins agns. Tancj muarts, masse, e che, forsit, si podeve evitâ se cui che al veve di fâlu, al ves fat il so dovê fin dal inizi. Ma chest nol è il timp de polemiche: passade la emergjence al sarà il timp de ricostruzion, la vere sfide di vinci.


text:
A Çurçuvint domenie ai 24 di Jugn, te fieste di Sant Zuan, e torne “Jerbas e tradision”. Si tacarà aes 10 di buinore cu la visite vuidade a une coltivazion di jerbis oficinâls e cu la viertidure di un marcjadut di prodots tipics e di ogjets di artesanât, par lâ indevant, di misdì, cun chê dai chioscs li che si podaran cerçâ plats cu lis jerbis. Aes 3 dopomisdì, si laran a cjapâ sù rosis e plantis par fâ il mac di Sant Zuan: un macet di tantis jerbis cun virtûts magjichis e terapeutichis, peadis al fat che, daûr di une crodince furlane une vore antighe, te gnot magjiche di Sant Zuan il cîl al fâs vignî jù une rosade che e à efiets straordenaris par oms e plantis. Aes 7 e mieze di sere, in glesie, al sarà il cjant dai jespui cu la Onorande Compagnie dai Cjantôrs e la benedizion dai macs di Sant Zuan.
E se o sês fantatis in etât di maridâsi, o podês provâ a fâ come che a fasevin chês di une volte, che la vilie de gnot di Sant Zuan a cjolevin une tace, une scudiele o une bocalete, le jemplavin di aghe fin a mieç e i metevin dentri un blanc di ûf. Po le poiavin sul barcon de cjamare o tal ort, par che e cjapàs la rosade (ma la prevision e funzione dome se no son ni aiar ni nui). Se il blanc dal ûf al somee a di une nâf cu lis sôs velis e cui siei arbui, al è bon segn. Cun di plui, la direzion de barcje e mostre ancje di ce bande che al rivarà il fantat di maridâ. Simpri che us pochi di savêlu! ❚


text:
Une grande lûs su la Mont Seade
Ancje se no vin vût, come che si sperave, la compagnatorie, la visite ae badie di Monserrat e à lassât un bon segnâl tal nestri cûr. Prin di dut pal puest, poiât jenfri lis cretis e cerclât di fumate come un nît di acuile. Po pe grandece e maestosetât des voris dal om: la glesie ricostruide dopo dal burlaç napoleonic, il convent cui siei tesaurs di culture, il sflandôr liturgjic di une comunitât di passe otante benedetins che a vivin fûr dal mont, la scuele di cjant dai fruts, la plui viere di dute la Europe. Tal mieç di dut, come cûr dal cûr, la Madone di Monserrat, piçule e nere, cul so frutut plui mostrât a chei altris che tignût e gjoldût par se. No si pues rivâ insom di cheste mont, ancje se in coriere, e restâ indiferent, savint che ca sù a àn pelegrinât un esercit di sants e di grancj te storie de glesie e dal mont, cun a cjâf Sant Ignazi di Loyole, un basc che propit culì, dal 1522, dopo une gnot di vegle, si è inzenoglât denant di cheste Madone e si è metût anime e cuarp al servizi di Crist e de glesie, fondant la Compagnie di Jesù. Ma lassant stâ pelegrinaçs e liturgjie e la emozion fuarte dai fruts che ogni dì, ae une, a vegnin fûr a cjantâ la Salve Regjine e il cjant nazionâl catalan, mi plasarès fâ cualchi considerazion che e podarès zovâ in cualchi maniere a capî il parcè che nô furlans, che no sin mancul seris dai catalans, no rivìn a vê ce che a àn vût lôr. No par mancjance di virtût, ma par mancjance di fortune. Come vê un centri spirtuâl e culturâl sul stamp di Monserrat. Rivant là sù mi è vignude tal cjâf une pagjine une vore significative de Bibie, gjavade dal libri dal Esodi, il libri deliberazion dal popul ebraic. Tal cjap. 17 si lei de bataie di Refidim, tra israelits e amalecits. Mosè, cul baston di Jahvè te man e compagnât di Aron e Cur, al steve insom de culine, biel che Gjosuè cu la trupe al combateve là jù te plane. «Cuant che Mosè al tignive lis mans alçadis, Israêl al vinceve, e cuant che lis molave jù al vinceve Amalec. E par vie che Mosè al veve i braçs madûrs, a cjolerin une piere e je meterin sot. Lui si sentà parsore, biel che Aron e Cur i tignivin sù i braçs un di une bande e un di chê altre». No si pues vinci nissune bataie, ni di ordin militâr, ni di ordin culturâl, cence lis mans alçadis. Tant a dî che no baste la fuarce militâr o economiche o tecnologjiche par che un popul al puedi vê avignî. E covente la fuarce de fede, de religjon, de culture, dal spirt. Un popul grant e fuart cence idealitât al devente debul; un popul piçul, cuntune grande cjarie spirtuâl e ideâl, al devente fuart. Il popul catalan, a difarence dal nestri, al à vude la fortune di une grande disponibilitât di mieçs economics. Un grant puart, une grande industrie, un grant teritori, un grant numar di int. E in plui al à vude de sô bande la glesie, che e à savût cumbinâ religjositât e culture, libris pe anime e libris pe ment. Jentrant tal curtîl de badie, si viôt une grande lapide là che la nazion catalane e ringrazie la comunitât benedetine di Monserrat par vê difindude cun fuarce e coerence la identitât culturâl catalane. Tant a dî: nô o vin fate la nestre part là jù, ma o fasevin pôc e nuie se voaltris, ca sù, no tignivis lis mans alçadis. Se nô o vessin bêçs di butâ vie par fâ une biele lapide, in ce mûr varessino di lâ a picjâle? Tai mûrs de curie, che nus à dit dome di preâ, di stâ bogns, di ubidî e di sopuartâ, cuant che no àn fat piês? Tai mûrs di Madone di Mont, là che i fraris venits no àn mai volût cjalâ une cjarte gjeografiche par savê in ce part di mont che a jerin? Tai mûrs de badie di Mueç, là che lis muiniis a son dome preocupadis di salvâ la lôr anime magari mangjant ancje lis fondis de parochie? Tai mûrs dal ‘seminari aromai desertificât, là che al jere improibît adiriture di fevelâ par furlan tra di nô, sotvôs, e nus àn insegnât a vergognâsi e a odeâ la realtât culturâl e storiche che nus veve parturîts? Tai mûrs des canonichis, là che predis simpri plui rârs e disperâts a van piulant che il vêr probleme dal Friûl e je la fede e no la lenghe e la culture, come se une fede no scugnìs incjarnâsi intune lenghe e intune culture? Tai mûrs dai asîi, là che muiniis venitis e talianis a àn une sole preocupazion: gjavâ la fonde culturâl a chei cuatri canais che a rivin li, fevelant inmò par furlan? Tai mûrs dal convent dai fraris di Glemone, che a àn protestât parcè che il plevan di Vençon si è permetût di screâ la glesie de sô comunitât cu la lenghe de comunitât stesse? Isal un che al sa dîmi in ce mûr che si podarès picjâ cheste lapide ipotetiche?
Dut chest e alc altri o ai pensât biel che o cjalavi, suspirante cu la anime nere, chê Madone nere che e à fat tant pal popul catalan e che il popul catalan le sint sô.
pre Antoni Beline
I CLASSICS – 13. SANT JACUM, LÀ CHE AL FINÌS IL MONT............
Une grande lûs su la Mont Seade


text:
Il Coro Peresson si è costituît ai 12 di Zenâr dal 1964 a Dinplan cu la volontât di pandi il cjant e la culture locâl. Al ven dât il non ‘Peresson’ par ricuardâ il musicist vuarp Bepo Peresson muart cualchi an prime. In tancj agns di ativitât il Coro Peresson si è fat cognossi tant te nestre regjon, che ator pe Italie e tal forest vincint ancje diviers premis in concors a nivel talian e internazionâl. Il repertori al è peât a strent ai cjants popolârs di tradizion orâl cjapâts sù e elaborâts dal mestri e diretôr Arnaldo De Colle. Ancje tai vistîts il coro al à volût valorizâ la tradizion cjargnele: intes esibizions i coriscj a metin costums dal ‘700 (su model origjinâl che si cjate tal Museu ‘Michele Gortani’ di Tumieç).
50 agns di ativitât no son pôcs par un coro e in cheste ocasion ai 17 di Mai te sale Savoia di Darte al è stât presentât il CD “Percorsi di Vita Cantata” – testimonianza di approfondimento e condivisione del disegno poetico e musicale; ma al sarà dome l’inizi di une serie di iniziativis te suaze dal progjet “Coralmente assieme”.
Il coro al à presentât un program di concierts lant a tocjâ lis frazions dal comun di Darte a scomençâ dal mês di Mai fint a Setembar coinvolzint lis parochiis, i circui culturâi e lis associazions presintis sul teritori. “E je une ocasion pal coro di esibîsi ma ancje une maniere par dâ spazi a impuartantis realtâts des piçulis frazions di Darte – al conte il mestri De Colle – al è un valorizâ la ativitât des diviersis associazions che a operin intai piçui paisuts; al è un moment par confrontâsi e cressi insiemi”.
A sieradure des iniziativis ai 18 di Otubar, simpri te sale Savoia, si tignarà il conciert celebratîf dai 50 agns cu la presince dal Coro Polifonic di Rude e il corut des scuelis primariis di Darte.
Pari Davide Maria Turoldo al diseve “Fintremai che un popul al cjante, al è di sperâ inmò” e i 50 agns di ativitât dal Coro Peresson a son une testemoneance di une Cjargne pronte a tignî vîf l’impuartant patrimoni dal cjant orâl. ❚
Marta Vezzi
50 agns dal Coro Peresson di Dimplan An di fieste tal Comun di Darte............
Il Coro Peresson si è costituît ai 12 di Zenâr dal 1964 a Dinplan cu la volontât di pandi il cjant e la culture locâl. Al ven dât il non ‘Peresson’ par ricuardâ il musicist vuarp Bepo Peresson muart cualchi an prime. In tancj agns di ativitât il Coro Peresson si è fat cognossi tant te nestre regjon, che ator pe Italie e tal forest vincint ancje diviers premis in concors a nivel talian e internazionâl. Il repertori al è peât a strent ai cjants popolârs di tradizion orâl cjapâts sù e elaborâts dal mestri e diretôr Arnaldo De Colle. Ancje tai vistîts il coro al à volût valorizâ la tradizion cjargnele: intes esibizions i coriscj a metin costums dal ‘700 (su model origjinâl che si cjate tal Museu ‘Michele Gortani’ di Tumieç).


text:
ChestE volte nol comparìs il solit articul di pre Tonin Cjapielâr, che si à cjapât un moment di polse. La Patrie dal Friûl cun ducj i colaboradôrs e sotscrîf la letare che un trop di amîs al à metût adun par testemoneâ a pre Tonin Cjapielâr l’afiet che o vin tai siei confronts. Un grazie particolâr par Agnul Floramo e Paolo Marcuzzi che a àn cjapade la iniziative.
In pocjis oris la stesse letare e je stade sotscrite di passe 200 personis dome a Ruvigne e Muris, i doi paîs dulà che pre Tonin al è plevan.
***
Cjâr pre Tonin,
Se e je vere che i amîs, chei vêrs, si fasin sintî propit cuant che la barcje e je in grande dificoltât par vie de burascje, ve chi che o sin, ducj dongje di te. No podìn fâ tant, ma o vin voie di dimostrâti che no ti lassìn di bessôl ta chest moment. O savìn ben, parcè che ti cognossìn di agnorums, che il to cûr sclet e bon, parcè che tu sês un om bon e duncje ancje un bon pastôr. Cualchi volte si pues ancje sbaliâ, sbrissâ o inçopedâsi sui claps de vite, che a son insidiôs. Ma cuant che la reson dal erôr e je detade dal cûr, nissun nol pues fevelâ di colpe. Chei che a sbandierin la Prudence tant che virtût cristiane, dispès si dismentein di chê altre, la Caritât, ven a stâi l’Amôr, che nus sburte a pensâ di fâ dal ben a di chei altris cence cjalâ a lis conseguencis. E cence Amôr e dîs la Bibie, che tu tu cognossis cussì ben, no saressin nuie altri che une cjampane rote. Alore propit in non di chest Amôr o sin chi, dongje di te, pre Tonin. Come amîs e fradis. La buriane e passarà. Al tornarà il Soreli. E come che cumò o sin chi par sostignîti e consolâti, ta chê volte o sarìn li par gjoldi cun te.
Cun afiet!
la Patrie dal Friûl
MEDITANTLIS TAL SO CÛR. Par pre Tonin............
ChestE volte nol comparìs il solit articul di pre Tonin Cjapielâr, che si à cjapât un moment di polse. La Patrie dal Friûl cun ducj i colaboradôrs e sotscrîf la letare che un trop di amîs al à metût adun par testemoneâ a pre Tonin Cjapielâr l’afiet che o vin tai siei confronts. Un grazie particolâr par Agnul Floramo e Paolo Marcuzzi che a àn cjapade la iniziative.


text:
“Il furlan al è une lenghe romanze o, come che ancje si dîs, neolatine, al ven a stâi une lenghe derivade dal latin volgâr. Il latin volgâr, une vore diferent di chel leterari, al jere fevelât dai soldâts, dai massârs, dal popul; si presentave cun cualchi varietât a seconde de condizion sociâl o de regjon di apartignince di chei che lu fevelavin”
◆ Pillinini al scrîf chestis riis intal 1982. Intune note de introduzion al memoree dutis lis storiis e lis antologjis de leterature furlane che a jerin za jessudis fin in chei agns. In ce consistie la novitât di chest librut di novante pagjinis? Al è scrit dut par furlan e l’autor al rivendiche cheste sielte: “De leterature furlane (…) si à di fevelâ, scrivi e pensâ par furlan”.
◆ La sô storie e tache cui prins fruçons di furlan che si cjatin in documents notarii dal secul XIII. Ma lis primis composizions cun fins ‘estetics’ (vâl a dî cence une utilitât pratiche) a son il contrast Bielo dumlo di valôr e la balade Piruç miò dolz inculurît, dal secul XIV. Secul par secul o podìn stâi daûr al svilupâsi de leteradure: intal Cuatricent Colaùs di Puartis, intal Cincent il prin autentic poete furlan, Jaroni Blancon e po Nicolau Morlupin e Zuan Batiste Donât. Intal Sîscent o vin i nons impuartants di Eusebi Stele e, soredut, di Ermes di Colorêt. Ancje intal Sietcent, che al è il secul plui puar pes nestris letaris, Pillinini al met in lûs lis voris plui interessantis. Si rive cussì al Votcent, che, in plui dal Çorut, il poete dal ‘estri mat in poesie’, al presente lis prosis de contesse contadine Catarine Percude. Cul svicinâsi ai timps di cumò, lis analisis des poesiis a lassin invezit il puest a tabelis di nons: cun di fat a son tancj i poetis che a àn vude chê di esprimisi par furlan, scomençant di chei dal rinovament a cjaval tra il Vot e il Nûfcent (Bonini, Lorenzoni, Cadel…), par rivâ ae grande svolte di Pasolini. Dopo di lui, dongje de floridure di poesie, si son vudis ancje bielis provis di prose, cul prin romanç dut par furlan di Dino Virgili (L’aghe dapît la cleve, 1955). A cjapâ in man il testemoni di Pillinini par seguitâ a fevelâ di leterature furlane par furlan, a son stâts Luzian Verone cu la sô Rassegne di leterature furlane (1999) e Alessandra Kersevan cu la antologjie Amalârs (2001). Si pues dî che Pillinini al à vierte la strade. ❚
Giovanni Pillinini, Storie de leterature furlane, Udin, 1982Laurin Zuan Nardin
“Il furlan al è une lenghe romanze o, come che ancje si dîs, neolatine, al ven a stâi une lenghe derivade dal latin volgâr. Il latin volgâr, une vore diferent di chel leterari, al jere fevelât dai soldâts, dai massârs, dal popul; si presentave cun cualchi varietât a seconde de condizion sociâl o de regjon di apartignince di chei che lu fevelavin”


text:
«Cheste che us conti e je une storie vere. Une bielissime storie di sport. O vês di savê che la prime socie di gimnastiche dal Friûl e jere nassude in une frede matine dal mês di zenâr dal 1875. Tun salon clamât “casino”, ae presince di une cincuantine di lôr, al vignì elezût dean dal gnûf sodalizi sportîf il cont Antonino di Prampero».
Cussì e tache la Storie dal balon e de Udinese di Roberto Meroi, vignide fûr intal 2006.
Un libri di 150 paginis, plen di fotografiis (no dutis a àn une didascalie, pecjât!), di numars, di statischis, di classifichis. Nozions che salacor lis vevin za vudis letis di cualchi bande. Ma mai par furlan. E chest al è il prin mert no di pôc di Meroi. Un altri al è di vê metût adun dutis chestis informazions intun libri sôl. Cussì il tifôs dal Udin al varà sot man la storie de scuadre, i nons di ducj i presidents, di ducj i alenadôrs, dai miôr zuiadôrs furlans che a àn vût zuiât intal Udin (ma Collovati nol jere un centricjampist…), dai miôr talians, di ducj i forescj dividûts par paîs di origin, i miôr risultâts in cjase e fûr di cjase, lis miôr classifichis, chei che a àn zuiadis plui partidis, chei che a àn segnât plui rêts, lis partidis plui bielis in campionât e intes copis (Leverkusen, ai 9 di Dicembar dal 1999: cui no si le visie?), chei che a son lâts tes rispetivis nazionâls, i zuiadôrs furlans plui fuarts, ma che no àn zuiât intal Udin e v.i.
Cun dute cheste schirie di numars e di dâts al jere impussibil no falâ alc: e cussì a p. 41 al è un 1970-17 (impen di 71) e a p. 123 un 1978 (cope Uefa de Juventus) che e varès di sedi 1977. Si capìs di mancul il fal di p. 13, là che si fevele di President dal Consei Giulio Andreotti: nol jere lui, in chel an, ma Giuseppe Pella.
Ma dut câs al è biel di lei chest libri: si cjatin nons che si vevin dismentâts, si visisi di partidis particolârs (cheste le vevi viodude lì di gno cusin…), al è tant che cjatâ amîs di une volte.
Naturalmentri il balon al cor. Intal sens che i cinc agns passâts dal 2006 a cumò a àn fat superâ tancj dai records che a son memoreâts culì. Di Natale al à segnâts scuasi il dopli des 69 rêts di Lorenzo Bettini, l’Udin al à dadis altris grandis sodisfazions ai siei tifôs. E cumò o spietìn un inzornament …
La introduzion no podeve sedi che di Bruno Pizzul, un furlan che di balon si intint une vorone. E che al sa lei il fenonim dal balon dentri inte evoluzion de societât. E inte storie: saveviso ce che a son i “tretars”? Jo sì. Ma no savevi che la peraule e jere une raritât dal Friûl orientâl, chel che al jere sot de Austrie fin dal 1918.
Ancje vuê o ai imparade une!
Impuartant: Il libri al è a disposizion di cui che al fâs l’abonament fin a esauriment des copiis. Par savê cemût vêlu, lait a pagjine 28.
Laurin Zuan Nardin
CULTURE – LA FABRICHE DAI… LIBRIS. Roberto Meroi, Storie dal balon e de Udinese............
«Cheste che us conti e je une storie vere. Une bielissime storie di sport. O vês di savê che la prime socie di gimnastiche dal Friûl e jere nassude in une frede matine dal mês di zenâr dal 1875. Tun salon clamât “casino”, ae presince di une cincuantine di lôr, al vignì elezût dean dal gnûf sodalizi sportîf il cont Antonino di Prampero».


text:
Colegâsi ae fognadure
Cui che al vûl colegâsi ae rêt des fognaduris al à di presentâ a Irisacqua une richieste formâl di autorizazion al colegament compilant il modul relatîf a seconde di chescj câs:
1. Utence civîl o assimilade
2. Utence industriâl
zontant une copie dal paiament dai oblics pe istrutorie de pratiche e di dute la documentazion segnade tal modul.
Irisacqua e fasarà un sorelûc e e prontarà un preventîf.
L’utent nol è obleât a afidâsi a Irisacqua par realizâ il colegament ma al po indreçâsi a une dite di fiducie. In chest câs al à paraltri l’oblic di comunicâ il non de dite che e fâs i lavôrs e la date di inizi e conclusion dai lavôrs che a varan di jessi colaudâts dal personâl di Irisacqua prime che il colegament al sedi completât.
Lis utencis produtivis, in plui de domade di autorizazion al colegament di presentâ a Irisacqua, a àn l’oblic di presentâ al CATO la richieste di autorizazion al scaric e di domandâ che al sedi rinovât cun scjadince cuadrienâl.
In câs di subjentrade, lis utencis industriâls a àn l’oblic di domandâ la volture de autorizazion al CATO.
Pes informazions completis si à di cjalâ il Regolament Fognadure.


text:
E je mancjade, ai 2 di Mai stâts, Angela Felice, pont di riferiment de culture e dal teatri furlans. E veve 69 agns. Nassude a Sant Denêl, daspò la lauree in Letaris ae Universitât di Triest e il dotorât di ricercje a Rome, al veve sielt di insegnâ. Docente di leterature taliane e latine tes scuelis superiôrs e consulente sientifiche pal Ministeri de Publiche istruzion (e jere stade responsabile dal setôr teatri-scuele a nivel talian), e veve puartât indevant intune la passion pal teatri. E deventà cussì diretore artistiche dal Teatro Club (e e tacâ a recensî spetacui pal Gazzettino), de stagjon di Akropolis, vicepresidente dal Ent regjonâl teatrâl dal Friûl-Vignesie Julie e anime dal Palio teatrale studentesco. Tantis lis publicazions su rivistis specializadis e par cjasis editoris. Di diretore dal Centro studi “Pier Paolo Pasolini” di Cjasarse (che e vuidà par agns a tacâ dal 2009) e à contribuît in maniere determinante a fâ cognossi in dut il mont la figure e la opare dal poete e inteletuâl e de istituzion furlane.
E propit a Cjasarse, nancje un mês prime de sô muart, o ai viodût Angela pe ultime volte. O vevin di fevelâ tune cunvigne, inmaneade te suaze de Fieste de Patrie dal Friûl, sul teme de identitât e des sôs dinamichis tal Friûl di vuê, tacant di Pasolini e rivant al presint. Di cualchi zornade no stave nie ben – il mâl che le à puartade vie, le veve a pene cjapade e jê nancje lu saveve -, e pûr no veve volût mancjâ al apontament. Si jere preparade cun scrupul, come che e faseve simpri. E cui siei sfueis sot man, plens di aponts ordenâts, e veve cjapât ducj i presints fevelant a braç, cun passion e competence, dal so Pier Paolo: Angela lu clamave par non, tant che un di famee. Tornant a cjase insiemi, o vin fevelât dut il timp di Friûl, de culture e de lenghe furlanis – che jê tant e veve a cjâr -, di cemût che lis vivin i zovins, chei zovins che e veve tant a cûr, atente come pôcs a imagjinâ par lôr un avignî cuintri il vueit dal presint e a lavorâ di conseguence.
Femine di grande sensibilitât e profonde inteligjence, apassionade e gjenerose, studiade (di teatri indi saveve cetant e no smeteve mai di studiâ, di cirî titui gnûfs di autôrs e tescj), e à cirût di fâ valê tal mont de culture furlane i ponts di viste e lis sensibilitâts des feminis. Angela nus veve regalât, pal numar di Març da La Patrie dal Friûl, une riflession articolade su la situazion dal teatri furlan di vuê, sclete come che e jere jê. Mai complasente cul podê – di amirâ, duncje, ancje par chest – e critiche su lis tantis iniziativis culturâls autoreferenziâls fatis cun bêçs publics, le moveve, in dut ce che e faseve, la convinzion che la culture e fos il motôr pe cressite civîl de comunitât, in particolâr des gnovis gjenerazions. Un esempli di seguî. Vuê plui di simpri.
Cungjò, Angela.
di Erika Adami


text:
La Viene par solit rosse e piert colôr, e si colore simpri plui cul blu de drete nazionâl-popolâr di Strache, che tignint cont dai ultins sucès si cjate sul troi fat agns indaûr di Haider. Anzit: il partît blu al domande cumò di partecipâ al futûr guvier.
I sociâldemocratics di Michael Haeupl, sindic dal 1994, a àn ricevût il 44,5 par cent (-4,5 par cent) dai vôts, pierdint la maiorance assolude; il partît nazionâl de Libertât Fpoe di Heinz-Christian Strache al è invezit montât sù al 26,2 par cent vuadagnant l’11,4 par cent a pet dal esit dal 2005. I conservadôrs dal Oevp, partît al guvier cu la Spoe, al è lât di rive jù cuntun mancul 4,9 par cent tocjant il 13,8.
Lavorant a Viene o ai vût la oportunitât di gjoldi ogni dì dai poster de campagne eletorâl. Ducj i cuatri partîts Spoe, Oevp, Verts e Fpoe a son stâts une vore presints: i plui visibii a jerin chei de Fpoe, simpri cul leader Strache zovin, moderni e cu la bocje di ridi, fotografât cu la int semplice o cuntun rapresentant des fuarcis dal ordin e simpri cun messaçs curts e clârs: par esempli, Weil ICH an EUCH glaube (vâl a dî: Parcè che JO o crôt in VOALTRIS).
Secont il segretari gjenerâl Kickl, il slogan principâl dal partît al puarte une strente relazion tra il leader Strache e i vienês, mostrantlu tant che il leader che al difint il so popul. Il so sproc plui discutût al è stât a pro de sigurece e de difese de «vere Viene» cuintri la islamizazion: Mehr Mut für unser ‘Wiener Blut’. Und: Zu viel Fremdes tut niemandem gut. Voltât al devente: Coragjo pal nestri «sanc vienês». E: Masse element forest nol fâs ben a dinissun.
La recipe di Strache e à cjatât spazi tai cuartîrs cuntune alte imigrazion: il so grant sucès al è che Strache al è cussì rivât a pâr cul massim risultât dal partît Fpoe sot Haider. In struc si pues dî che o vin ancje a Viene, come tal resint sucès dai popoliscj tes elezions te Stirie «rosse», une tindince che si cjate ancje in Svuizare e in Gjermanie e che e puarte viers sieltis politichis une vore claris tal timp de crisi economiche.
Ianez Erat
TERITORIS – AUSTRIE. Gnûfs sucès pe drete populiste di strache............
La Viene par solit rosse e piert colôr, e si colore simpri plui cul blu de drete nazionâl-popolâr di Strache, che tignint cont dai ultins sucès si cjate sul troi fat agns indaûr di Haider. Anzit: il partît blu al domande cumò di partecipâ al futûr guvier.


text:
Balt Hüttar,
Trinkh Met Miar,
Areasonica, 2018
Si clamin Balt Hüttar, a son in cinc di lôr e a metin adun une misture plasevule di folk e rock che in cualchi câs e cjape sù une ande plui epic metal e in cualchi altri moment e va plui daûr di sugjestions leadis ae dimension cence timp dal bal.
Il grup al esist za di cualchi an e la sô particolaritât e je chê di doprâ te plui part dai tescj des sôs cjançons il todesc antîc des comunitâts dai Cimbris de zone di Slege/Asiago. Juste cualchi mês indaûr al à dât fûr il so secont disc, dal titul Trinkh Met Miar, che al rapresente ben l’imagjinari musicâl di cheste formazion e al da cont de evoluzion dal so progjet artistic.
I “Vuardians dal bosc” (par furlan il lôr non si pues voltâlu cussì) a mostrin di vê snait e energjie. Forsit no son masse inovatîfs, ma la origjinalitât de sielte linguistiche pai tescj e il bon nivel tecnic des lôr esecuzions a son za doi bogns motîfs par scoltâju cun interès. ❚
Marco Stolfo


text:
In relazion al taramot dal Abruç e a la propagande sul «modello Friuli», mi somee che ancje in chest câs i furlans a vegnin cjolts saldo pal cûl o doprâts. Di fat, di une bande si ostacule la dignitât dal popul furlan, di chê altre si puarte in palme di man «il modello Friuli»; in alt si stente a crodi a une etnie, no si acete une lenghe, però o vin la universitât dal Friûl; e ven dineade une glesie furlane ma si predicje di matignî lis tradizions.
Si bêf la aghe dal flum, ma no si vûl savêdint de risultive. Al è come se si disès ai taramotâts dal Abruç: «Cjalait a ce che al è stât fat in Friûl, ma no stait a imparâ dai Furlans».
Un esempli di cheste veretât si lu cjate ancje inte fieste de Patrie stade di pôc ai 3 di Avrîl. I gjornâi a àn cirût di cambiâ une grande date intune polemiche tra partîts: che al vûl dî no crodi al popul furlan.
Cjacarant dal «modello Friuli»di meti in pratiche ancje in Abruç, al reste vêr ce che il guvier, comissaris, istituzions, sindics a àn fat, ma il judâsi de int, il sudôr des fameis, il lavôr di un lusôr a chel altri a cui ju lassìno?
Tignìn ben presint che la universitât dal Friûl e je stade otignude cu lis firmis de int che e viveve tra lis maseriis, contraris partîts e la plui part dai altolocâts. La grande manifestazion dai taramotâts a Triest e a vût cuintri partîts, Sindacâts e Aministradôrs.
Ce saressie stade la ricostruzion cence un grant moviment popolâr? Ce saressial stât dal domo e de citadine di Vençon cence un valit comitât di paîs?
Cuant che al capite un taramot no colin dome lis cjasis, ma ancje un mont interiôr e la ricostruzion no sarà prime di dut intai aiûts dai forescj ma intal profont de proprie identitât, se il taramotât, chel mont interiôr, al rive a salvâlu.
In Friûl, cuant che la culture popolâr cun ducj i siei limits e à vinçût, al paîs i è tornade une anime vive; invezit, li che altris logjichis si son imponudis, la ricostruzion e je restade glaçade. Chest nol vûl dî jessi cuintri di sorestants e di studiâts: al vûl dome dî che la vite e je dentri de int. Dome se i aiûts si insedaran inte proprie culture popolâr milenarie, l’Abruç al tornarà a jessi vîf; al contrari al restarà un muart rianimât.
La passerele continue di politics, di vescui, di grancj e sa plui di propagande che di serietât; o preferissarès dâ fuarce e notorietât ai moviments popolârs cun dutis lis lôr pecjis e augurâ ai nestris amîs taramotâts di ringraziâ ducj ma di doprâ il propri cjâf. Al è il «di bessôi» dai Furlans.
E conte une storiute che intune splendide val tra lis monts, al jere un paisut li che al coreve un biel flum. Une dì une comission si presentà e e visà: » Us tocje slozâ: e je di fâ une dighe e il paisut al vignarà sumierzût». La int no voleve partî. Ma ce fâ? A lerin di un grant inzegnîr che ur disè: «Bisugne fâ sù un mûr torator dal paîs » ma la int e ridè. A lerin di un predi; al proferì: «Al tocje preâ» ma la int no i crodè. A lerin di un vieli che al viveve tal bosc e chel ju conseà: «Se o volês vivi intal vuestri paîs, imparait a nadâ». Al è ce che a àn fat i furlans di secui e secui in ca. Al è l’auguri che di cûr ur fasìn ai amîs dal Abruç.
pre Tonin Cjapielâr
MEDITANTLIS TAL SO CÛR. Imparait a nadâ............
In relazion al taramot dal Abruç e a la propagande sul «modello Friuli», mi somee che ancje in chest câs i furlans a vegnin cjolts saldo pal cûl o doprâts. Di fat, di une bande si ostacule la dignitât dal popul furlan, di chê altre si puarte in palme di man «il modello Friuli»; in alt si stente a crodi a une etnie, no si acete une lenghe, però o vin la universitât dal Friûl; e ven dineade une glesie furlane ma si predicje di matignî lis tradizions.


text:
Veso presint il nestri Cramâr? No?
Clare che no lu vês presint! Aromai nol fâs mai nuie, nus mande lis sôs rubrichis di traduzion ecumenichis ogni muart di Pape e la uniche volte che o vin cirût di fâi fa un toc di spetacul a nol veve nancje viert la mail cul copion e al jere capitât li par câs.
Ben, nuie mâl, Pablo o savin ben che al è fat cussì. Ma un pâr di mês indaûr, cuant che o vin fat il spetacul di Cjopris, no nus capitie a sorprese framieç dal public!
E voaltris si starês domandant: sì, bon, ma di ce ostie al fevelial chest ca… E nie, subite dite! Ae fin dal spetacul di Cjopris, il nestri Cramâr, che lu vin viodût che si gjoldeve di gust, nus à dite che… al jere il plui biel Spetacul di Contecurte che o vin mai fat!
Insome… su lis primis o volevin pestâlu, stant che di spetacui o vin fats une vorone, ju cjatais achì e no son nancje ducj, ma dopo o vin pensât che insome… al jere un biel compliment.
Ma la cuistion e je cheste. Cumò ducj voaltris là di fûr che a Cjopris no jeris sarês plens di fastidis parcè che no vês podût viodi chest super spetacul… e cui sino noaltris par no contentâus? E alore…
Joibe, ai 7 di Lui, a San Denêl, te cort de Biblioteche Guarneriane, o vin metût adun di gnûf il spetacul Un Viaç Tal Cryptofriûl, une trasmission televisive che e trate des maraveis di un Friûl discognossût, gjavadis dal libri dal Ostîr che al à vinçût il San Simon dal an passât.
E nie… dut ca. Ancje masse dai. O cjatarês cuasi dute la ostarie al complet, une suaze prestigjose, un copion incredibil, efiets speciâi… O sin ducj pronts par un viaç tal CryptoFriûl!


text:
La liturgjie dal timp di Nadâl e cjante: “Biel che un cidinôr cuiet al invuluçave dutis lis robis e la gnot e jere a mieç dal so cors, la tô Peraule onipotente, Signôr, e je vignude jù dal cîl, des sentis reâls”.
Al torne Nadâl: forsit un Nadâl mancul superficiâl tun mont scandalôs, mancul sunsurôs tun moment li che ducj o vin dibisugne di riflession. Jo, par me, o domandi un Nadâl incurnisât di cidin.
O pensi ai cidins dai timps di une volte cuant che te mê valade, la int e partive des borgadis cul ferâl impiât e pai trois dal bosc e rivave te glesie glaçade par lassâsi sclipî, dopo de vuere, di une peraule di amôr e di pâs. Ma chest al è un cidin romantic che mi ripuarte a la ingjenue poesie dai miei agns di frut.
Al esist ancje un cidin che al scaturìs de necessitât: o sint il suturni tasê fra lis corsiis dai ospedâi, dai istitûts di ripôs, des personis che a san ce che e je la miserie e a vivin in lûcs li che la preiere e je cence sunôr e la zornade svuarbade di ogni avignî. A son lûcs li che il dolôr ti rint mut.
Ma a florissin ancje altris cidins: il cidin di une sielte di amôr. E il pinsîr al va a une mame e a un papà che a stan spietant il lôr prin frutin e che no cjatin peraule par pandi il miracul che ur sta sucedint; il cur al cor a ducj chei, pôcs o tancj, che te gjostre vueite dal mont cun fiducie a sielzin di crodi tal ben, di tornâ a dâsi dafâ.
E il “cidinôr cuiet” de liturgjie dal nestri Nadâl?
Pal cristian l’event de incjarnazion dal Signôr al è come il misteri di une stele che e cole, o di un floc di nêf vignût jù dal cîl o di une gote di rosade te prime lûs de zornade: lûs, cjandôr e gote profumade che si poin te tiere e si misclicin cul pantan; e je la libare sielte dal amôr di un Signôr che nassint fra di nô si incjadene a la necessitât dal dolôr, de injustizie e de muart: amôr eterni e fedêl impastanât cul pecjât par riscatânus de necuizie dal mâl.
Al è forzit chest che S. Pauli al vûl dî cuant che al scrîf:
“che o vebis la pussibilitât di capî il sens de largjece, de lungjece, de altece e de profonditât, ven a stâi di cognossi l’amôr di Crist che al va plui in là di ogni altre cognossince”. (cf. Ef 3,17-19)
Ma culì tocje dome tasê e adorâ.
Al è chest lusôr che nus mene al cuiet cidinôr dal misteri cristian dal Nadâl.
pre Tonin Cjapielâr
MEDITANTLIS TAL SO CÛR. Tun cidinôr cuiet............
La liturgjie dal timp di Nadâl e cjante: “Biel che un cidinôr cuiet al invuluçave dutis lis robis e la gnot e jere a mieç dal so cors, la tô Peraule onipotente, Signôr, e je vignude jù dal cîl, des sentis reâls”.


text:
«Un grant om di culture de nestre diocesi. Un dai tancj oms di glesie che intal ‘900 nus à judât a no dismenteâ lis nestris lidrîs e i nestris valôrs». Cun chestis peraulis il president de Provincie di Udin Pietro Fontanini al à acompagnât ai prins di Lui, la consegne de medaie istituzionâl a bons. Gian Carlo Menis, diretôr emerit dai Museus diocesans e Galariis dal Tiepolo. Un omaç a une figure di predi, insegnant, storic e archeolic impegnât inte tutele dal patrimoni artistic dal Friûl e pe valorizazion de sô storie.
L’arcivescul di Udin bons. Mazzocato al à ricuardât che la ativitât di bons. Menis si sedi concretizade in doi aspiets, jessi predi e jessi furlan: «Lis dôs dimensions si son fondudis in bons. Menis tant che in altris grancj predis che a àn maridât la ativitât pastorâl cul amôr par cheste tiere e la sô storie».
Bons. Menis al à marcât che tra i siei lavôrs chel plui impuartant al è stât la Storie dal Friûl des origjins ae fin dal stât patriarcjâl: «A son tancj i furlans che a àn il savôr de lôr patrie. Parcè che il Friûl al è une vere patrie: magari piçule tant che teritori ma tant antighe inte sô anime, che cualchi politic al cîr di fâ dismenteâ. Ducj si visin ancjemò lis bataiis dal 1945 par ricognossi il Friûl tant che regjon autonome».
«Al è impuartant – si è racomandât – che il popul furlan di vuê nol pierdi la cussience de sô autonomie culturâl». Concludint cuntune esortazion «Che al vivi il Friûl! Cun Udin tant che capitâl e il cjistiel tant che sede dal Patriarcje e dal guvier nazionâl». (LPdF) ❚
Medaie de Provincie di Udin a bonsignôr Gian Carlo Menis............
«Un grant om di culture de nestre diocesi. Un dai tancj oms di glesie che intal ‘900 nus à judât a no dismenteâ lis nestris lidrîs e i nestris valôrs». Cun chestis peraulis il president de Provincie di Udin Pietro Fontanini al à acompagnât ai prins di Lui, la consegne de medaie istituzionâl a bons. Gian Carlo Menis, diretôr emerit dai Museus diocesans e Galariis dal Tiepolo. Un omaç a une figure di predi, insegnant, storic e archeolic impegnât inte tutele dal patrimoni artistic dal Friûl e pe valorizazion de sô storie.


text:
"Un altro mare" di Claudio Magris
Le prostitute arrivano in quei giorni anche loro da tutto il paese, visto che per quarantott’ore le monete scorrono e traboccano fra le mani dei bovari come le more che nel bosco del San Valentin ci si metteva in bocca a manciate, schiacciandole e masticandole senza badare se qualcuna rotolava giù per il mento. Anche indie e meticce e negre con grandi fazzoletti rossi, che si accalcano intorno al cavallo come le vacche nella prateria, gridano agitano le braccia e fanno luccicare occhi e denti
30
bianchi. Scende la sera, in ciclo si rompe una fiasca di vino e si spande dappertutto, anche sulle facce arrossate ed eccitate. I bovari gettano sacchetti di monete fra le mani che si alzano e si protendono. Anche Enrico lancia il suo, non solo per prender su una ragazza scalza con una lunga treccia bruna, ma pure felice di gettar via qualcosa, come tirare sassi nell’Isonzo e farli rimbalzare in acqua. Intorno è tutto un gridare, ridere, muggire, schioccare di frusta, più in là sparano fuochi d’artificio, in ciclo scoppiano melograni e schizzano chicchi rossi nella notte. Grazie a quella ragazza sulla sella si lascia un po’ stordire dalla festa, ma la confusione, grida luminarie e ressa, gli è presto insopportabile e appena può ritorna, con alcune giornate di cammino, alla sua capanna, sposta il sasso e si mette a dormire. Non conta i giorni né le settimane, calcola il tempo secondo unità più elastiche e labili, la prima folata di nevischio, lo scolorire dell’erba, il periodo dell’accoppiamento del guanaco. Il vento soffia di continuo ma dopo un po’ s’impara a distinguere le sue tonalità diverse nelle ore e nelle stagioni, un sibilo che si sfilaccia o un colpo secco, come di tosse. Alle volte pare che il vento abbia dei colori, c’è il vento giallodorato fra le siepi, il vento nero sul nudo pianoro.Grandi nuvole passano e spariscono, una vacca strappa un ciuffo d’erba, la terra gira ma sta anche ferma, una margherita vive un mese, un’effimera un giorno, la stella della sera si chiama anche stella del mattino. Talora il ciclo si dilata come una palla di vetro soffiato, si allontana e svanisce.Enrico spara, l’anatra selvatica piomba al suolo, in un attimo il volo araldico è una spazzatura buttata dalla finestra. La legge di gravita è decisamente un fattore di goffaggine nella natura; solo le parole ne sono preservate, anche quelle stampate nei classici greci e latini della teubneriana di Lipsia.
Nol è viaç che no si traviersin frontieris – politichis, lenghistichis, sociâls, culturâls, psicologjichis, ancje chês invisibilis che a dividin un borc di un altri inte stesse citât, chês jenfri la int, chês intorteadis dentri dai nestris infiers che a sierin la strade al nestri jessi. Scjavaçâ frontieris; ancje amâlis – parcè che a definissin une realtât, une individualitât, i dan forme, salvantlis in chest mût dal indistint – ma cence idolatrâlis, cence fâlis deventâ divinitât che a vuelin sacrificis di sanc.
Savê che si plein, provisoris e svoladis, cuntun cuarp uman, e par chel meritevulis di jessi amadis; mortâls, tal sens di sometudis ae muart, come i viazadôrs, e no rimpin e cause di muart, come che invezit tantis voltis son stadis.
Viazâ no vûl dî dome lâ di chê altre bande de frontiere, ma ancje scuvierzi di jessi pûr simpri di chê altre bande. In Verde acqua Marisa Madieri, tornant a cori dilunc la storie dal esodi dai talians di Fiume daspò de Seconde vuere mondiâl, intal moment dal riscat dai Sclâfs che ju oblee a lâ vie, e scuvierç la divignince in part sclave de sô famee in chel moment angariade dai Sclâfs par vie che e jere taliane, ven a stâi che e scuvierç la partignince ancje a chel mont che la sta menaçant, che al è, in part, ancje il so.Cuant che o jeri un frut e o levi a cjaminâ ator pal Cjars, a Triest, la frontiere che o viodevi, une vore di dongje, e jere invalicabile, – almancul fin ae roture fra Tito e Stalin e ae normalizazion dai rapuarts fra Italie e Jugoslavie – parcè che e jere la Cortine di Fier, che e divideve il mont in doi. Daûr di chê frontiere a stevin insiemi il discognossût e il cognossût. Il discognossût, parcè che là al scomençave l’inacessibil, inesplorât, menaçôs imperi di Stalin, il mont dal Est, dispès ignorât, temût e dispreseât. Il cognossût, parcè che chês tieris, tacadis ae Jugoslavie ae fin de vuere, a jerin stadis dal Stât talian; o jeri capitât li plui voltis, a jerin un element de mê esistence. Chê stesse realtât e jere insiemi foreste e di cjase; cuant che o soi tornât li pe prime volte, al è stât intal stes timp un viaç tal cognossût e tal discognossût. Ogni viaç al ten dentri, plui o mancul, une esperience di cheste fate: cualchi robe o cualchidun che al someave jessi dongje o ben cognossût si mostre forest e indecifrabil, o pûr un individui, un paesaç, une culture che o crodevin diferentis e estranis si pandin come simii e inparintadis. A la int di une rive, chei di chê altre rive i somein dispès salvadis, pericolôs e plens di prejudizis tai rivuarts a cui che al vîf di cheste bande. Ma se si tache a lâ sù e jù par un puint, misturantsi a la int che e passe e lant di une rive a chê altre fintremai di no savê plui ben di cuale bande e in cuâl paîs che si è, si torne a cjatâ il propri benvolê e il plasê dal mont.
Comments
-
27 Maggio 2015
Anni fa ero passata da Trieste e, dopo una visita al Belvedere, mi ero comprata subito Il Mito Asburgico di Magris. Mai riuscita a leggerlo. L'autore mi era noto per Danubio (non letto), ma l'approccio è stato disastroso. Adesso non saprei più darne spiegazione se non che mi sono scoraggiata dopo poche pagine.


text:
Al è scjadût di pôc il tiermin par iscrivi i propris fîs a scuele e duncje ancje par decidi se zovâsi dal insegnament de lenghe furlane. Come che e ripuarte ancje la campagne promozionâl de ARLeF “Dîs di sì al furlan a scuele par to fi”, difondude vie pal mês di Zenâr su cjarte stampade e sui social, i dâts dal 2019 a son confuartants, stant che il 76% dai gjenitôrs al à fate cheste sielte, cun sù par jù 38.000 arlêfs des scuelis de infanzie, de primarie e de secondarie di prin grât che a àn podût seguî lezions in lenghe furlane par almancul 30 oris intal an di scuele. La int, dal rest, e à tacât a cjapâ cussience dai vantaçs dal plurilinguisim e biel planc e je daûr a inacuarzisi dal valôr zontât di cierts insegnaments, che dongje dai fondaments de lenghe a puartin ancje elements di culture, gjeografie e storie dal teritori. Sino su la strade juste, inalore? Forsit, ma e coventarès une splanade par comedâ i tancj berdeis che a morestin il viaç. Se e je vere che ore corint a son plui di 1700 chei che si son notâts inte liste regjonâl dai docents cun competencis ricognossudis pal insegnament de lenghe furlane, si à però di dî che i nivei di preparazion a son une vore diferents e che no ducj a àn pardabon une cognossince suficiente de materie. Dongje di chei che a àn seguît percors formatîfs daspò de lauree e altris cors di pueste, al è ancje cui che al declare di vê esperience intal insegnament dal furlan, cence però vê mai partecipât a nancje une ore di formazion. Par fortune, intai ultins agns a son simpri plui numerosis lis ufiertis indreçadis ai docents che a vuelin insegnâ la lenghe furlane o ben che a àn voie di infuartî lis lôr cognossincis o ancje dome di tignîlis ben batudis cuntune formazion continue. Ae fin dal 2016, di fat, al è nassût Docuscuele, il Centri di documentazion, ricercje e sperimentazion didatiche pe scuele furlane, su idee de Societât Filologjiche Furlane, inte suaze di une convenzion cu la ARLeF, cul jutori de Regjon e in colaborazion cul Ufici Scolastic Regjonâl. Il Centri, in plui di jessi un pont fondamentâl di racuelte dai materiâi produsûts des (e pes) scuelis, al organize ancje cors pai insegnants, ricognossûts daûr des liniis vuide dal MIUR. Cun di plui, tacant dal an academic 2016/2017, dentri dal cors di lauree in Siencis de formazion primarie de Universitât dal Friûl, al è stât istituît ancje il curriculum pal insegnament in lenghe e culture furlane, cun chê di formâ docents cuntune preparazion specifiche par lavorâ intes scuelis de infanzie e intes classis de primarie.
Par cumò, cemût che nus conte Gabriele Zanello, professôr di Leterature furlane (obligatorie) e di Didatiche de Lenghe Furlane (a sielte), i students a son ricetîfs e a prometin ben, stant che a àn la percezion di preparâsi a jentrâ intune comunitât indulà che a podaran puartâ il lôr contribût. Jenfri i insegnaments previodûts, in plui dai doi cors za citâts, a jentrin ancje Lenghe e linguistiche furlane (obligatori, tignût dal professôr Federico Vicario, par un totâl di 49 oris, cun laboratori) e Plurilinguisim e educazion plurilengâl (facoltatîf, tignût de professore Serena Martini). No cate che la buine part di lôr e sedi za daûr a lavorâ, la frecuence e je avonde buine, ancje se no simpri i impegns ur permetin ai students di seguî ancje i laboratoris extracuricolârs (come chei proponûts l’an passât, che a àn vude une partecipazion minime). I iscrits, dut câs, a cirin di formâsi ancje frecuentant i cors organizâts di Docuscuele. Il numar – sù par jù uns cincuante di lôr (ma i corsiscj dal prin an a son inmò in timp a iscrivisi intal curriculum) – al è ancjemò scjarsut e nol baste a stropâ lis tantis busis inte domande, ma a son buinis sperancis che al incressi cul timp. Bisugnarès però creâ un puint jenfri lis esperiencis e lis professionalitâts dal passât e chês che a son daûr a saltâ fûr cumò. E mancje soredut une continuitât, che e sarès dal sigûr plui sintude se si rivàs a lâ fûr di une vision estemporanie dai progjets sul furlan, simpri considerât tant che une materie in plui (o di masse) e duncje dispès no tignût ni in cont ni di cont. Se si vûl lâ lontan, bisugne che la lenghe e jentri intun plan ordenari, cuntun ricognossiment concret di cui che al à pardabon lis competencis linguistichis. ❚


text:
Cuant che o jeri picinine o jeri a stâ intun paisut de campagne furlane intune cjase antighe e grande, cui mûrs larcs, fate di stanzis spaziosis, di largjis scjalis e di sofitis altis e di cjantons dulà che nô fruts o zuiavin a corisi daûr e a platâsi.
Fûr un grant curtîl, sierât cun mûrs alts e ombrôs cuvierts di vîts, cui argagns dai contadins poiâts intor e lis gjalinis a sgjarpedâ e i colomps a svolâ sot de ombrene dai figârs.
Insom dal grant curtîl al jere il porton di fier batût, li cuissà di cuant e di là di chel i orts e la roie e di là i cjamps di blave e di forment fin dulà che a rivavin i voi… e lis cialis, cul lôr sgrasaiâ, a implenavin la pâs e il cidin de campagne plene di lûs e lis cisilis e lis paveis a svolavin a fîl dai fros di jerbe alte.
Jo mi pierdevi a zuiâ cui gjats che si platavin tal toglâr tal mieç dal stranc, ma une nidiade di piçui si jere platade intal timon dal ristiel poiât fûr sot dal mûr, probabilmentri la mame gjate ju veve spostâts là, cuant che si jerin fâts plui grancj.
I gjatuts a passavin il timp a saltâ fûr e, pene che a sintivin rivâ cualchidun, a tornâ di corse dentri il timon di fier cuadrât e cun grandis busis, alore jo mi metevi li dongje a spietâ che e tornassin fûr.
Ancje jo mi divertivi, o passavi oris a cjalâju cemût che a zuiavin cu lis çatutis a cirî di sgrafâmi fin che une dì, viers sere, o soi rivade a cjapâju un par un e dute contente ju ai metûts drenti un grumâl e, cence fami viodi di nissun, ju ai puartâts te mê cjamare.
La mê cjamare e jere grande, cuntun armaron a dôs antis di rôl dut ceselât che al veve un casseton in bas, li ju ai metûts e dute contente e plene di braùre par chel che o jeri rivade a fâ o soi lade a cene e dopo o soi tornade subite in cjamare, i gjatuts a jerin ancjemò là, drenti al casseton e cui vogluts mi cjalavin de fressure che o vevi lassât par che a respirassin, a stavin bogns e cussì, dopo un pôc, mi soi indurmidide.
In plene gnot, però, o soi saltade in sinton sul jet parcè che si jerin metûts a sgnaolâ cussì fuart che nus vevin sveâts ducj, tant che me pari si jere precipitât inte mê cjamare par viodi ce che al jere sucedût.
Mi à cridade e mi à dit di cjapâju svelte e di puartâju subite là di lôr mari che, puare, cuissà trop in pinsîr che e jere.
E cussì o ai fat, ju ai cjapât sù e o soi lade fûr intal curtîl e ju ai lassâts libars… ma cuant che o ai alçât i voi o soi restade incjantade parcè che o viodevi pe prime volte chel cîl colôr di rose, no come chês altris voltis, dopo un temporâl o al tramont, chê matine il colôr al jere particolâr.
Al cricave il dì e la sô lûs rosade si poiave su dut, i mûrs di piere, lis vîts, lis fueis, la glerie, i arbui…o ai sbassât i voi e ator pal curtîl lis gjalinis a sgarbetavin, i colomps a svolavin, i mierlis e i passars e lis cisilis a cibiscjavin e a vuitavin tant che o crodevi di jessi jentrade intun dai miei libris di flabis ilustradis.
Se o pensi a chê matine e a chei gjatuts mi pâr ancjemò di viodiju cori incuintri a lôr mari cu lis codis dretis… tal mieç dal curtîl de mê infanzie.
di Isa Dorigo
#8


text:
I rincjins de Madone
Une dì jo e me pari si stave cjalant une vecje fotografie smamide in blanc e neri dal matrimoni par procure di une fantate dal paîs cuntun fradi di gno nono, che in chê volte al jere in Argjentine, dulà che si viodeve dute la famee in pose e cussì al à scomençât a contâmi cheste storie sucedude propit a gno nono, prin a çampe in pîts, in ultime file.
Prime però bisugne che us spieghi che la Madone te nestre glesie, a cjalâle ben di dongje, e à i rincjins. Un biel pâr… grancj a “lampadari”, come chei che si viodin inte colezion “Perusini”, i stan une vore ben, ma chel che plui mi fâs braure al è che e je stade propite mê none bisse, chê che inte fotografie e je sintade a drete de nuvice, a dâjai come pegn par fâ tornâ a cjase de vuere (la prime) gno nono, nassût tal 1893, e i siei doi fradis che ta chel timp a jerin stâts clamâts de Patrie a fâ il lôr dovê.
Cussì gno nono come tancj altris dal paîs, finîts però cul non sul monument de place, al partì al front sul Cjars, no si sa dulà, ma al jere finît ancje lui tal mieç dal pantan de trincee come Ungaretti al à ben descrit tes sôs poesiis, e cuissà forsit lu à ancje cognossût.
Cuant che il comandant al ordenà di saltà fûr de linie e partii al atac par concuistâ une cime, come che tai libris e vegnin clamadis “le battaglie”, si cjatà a frontâ lis svintuladis des metraiis, lis bombis, al à viodût colâ i siei amîs di disgracie un par un, lui al è colât dentri une grande buse tal mieç des pieris dal Cjars, viodût che nol podeve lâ indenant parcè che il nemì al jere plui in alt di lôr e ju stave fasint fûr ducj, a pene che al podè al tornà indaûr…ma il comandant, contrariât parcè che a jerin tornâts vîfs, ju denunzià come disertôrs e cussì si è cjatât metût in file pe decimazion!
Lui al jere il numar nûf, cussì al à viodût a sparâ e colâ par tiere muart chel dongje di lui!
Lis batais sul front a lavin indenant e il so reziment al vignive di volte in volte spostât fin che une dì, dopo une pesante propagande cuintri il nemì austriac che al violentave lis feminis talianis, al fo mandât in perlustrazion di là des liniis dal nemì e subite al fo fat presonîr.
I austriacs i domandarin ce mistîr che al veve e lui al rispuindè che al jere marangon, alore lu meterin subit a fâ cassis di muart, intune cjase sierade cuntun grant curtîl, a durmî intal cjôt dai purcits suntun grum di paie. Di bevi aghe e di mangjâ nuie, cualchi patate e vonde.
Duncje le fan prest e scomençà a fâsi sintî tant che nol rivave plui a stâ in pîts. Alore par salvâ la piel al pensà di lâ a cjace…di pantianis.
Al veve leât cuntun filistrin un piron suntun baston e li fer par oris a spietâ che a passassin de fressure e cuant che a rivavin …zac! Lis impirave cul piron, une biele brustulide sul fûc, une spelade e…puar nono, al contave che a jerin cussì buinis e che graciis a lôr al à podût tornâ a cjase vîf … e regalâ, par gracie ricevude, ae Madone i rincjins di famee.
di Isa Dorigo
#24


text:
Une biele rispueste di popul: tante e je la int che e je seneose di jentrâ te storie. La campagne di adesion pe leture de Bibie par furlan e je partide in maniere positive e si è za a bon pont. Al reste inmò cualchi puest a disposizion par jentrâ te storie, grazie a chest event unic.
Par rimarcâ ancjemò di plui la atenzion su la iniziative e sul puest sede de leture continue, a son stadis pensadis 2 seradis “colaterâls” al event di Avrîl.
DÔS CONFERENCIS_ Il prin incuintri, curât de Associazion Culturâl Glesie Furlane, si è davuelt joibe ai 3 di Març aes 20.30 li de Glesie de Puritât (Udin, dongje dal Domo) e al jere “La Bibie par un Popul”, li che a son intervignûts i protagoniscj de preparazion e de aprovazion dal test voltât:
• bonsignôr Duilio Corgnali, tal 1977 vicjari episcopâl pe culture de Arcidiocesi di Udin e coordenadôr de Comission interdiocesane dai bibliscj e teolics pe preparazion de Bibie. Al è stât il protagonist dal ricognossiment uficiâl;
• pre Romano Michelotti e pre Antonio Cappellari, components de comission e amîs personâi dal tradutôr Pre Antonio Bellina.
Chel altri incuintri, “Un Popul cu la sô Bibie”, par cure dal diretôr artistic dal event, Federico Rossi, al è previodût par joibe ai 17 di Març aes 20.30, simpri li de Glesie de Puritât, e al varà come argoment la impuartance de dimension antropologjiche e de identitât culturâl tal orizont universalistic de Bibie. A intervignaran:
• Monsignôr Rinaldo Fabris, docent di esegesi bibliche e President de Associazion Bibliche Taliane;
• Prof. Franco Fabbro, neuropsicolic e docent di neuropsichiatrie infantîl ae Universitât dal Friûl.
L’INCUINTRI CUL ARCIVESCUL_ Infin, al è previodût par sabide ai 26 di Març aes 15.30 te Catedrâl di Udin, l’incuintri spirituâl cul Arcivescul di Udin, Mons. Andrea Bruno Mazzocato, e i letôrs-volontaris. E sarà la ocasion par ringraziâju de lôr disponibilitât e sotliniâ la impuartance de lôr azion a servizi de proclamazion de peraule di Diu.
Redazion
VIERZIDURE – Spietant l’Event............
Une biele rispueste di popul: tante e je la int che e je seneose di jentrâ te storie. La campagne di adesion pe leture de Bibie par furlan e je partide in maniere positive e si è za a bon pont. Al reste inmò cualchi puest a disposizion par jentrâ te storie, grazie a chest event unic.


text:
REAZIONS
Intal clericât furlan tantis corintis critichis
Des pagjinis dal setemanâl diocesan “la Vita Cattolica” dai 23 di Mai passâts si viôt une disposizion unanime di entusiasim e otimisim dai sacerdots e dai laics furlans bande il percors di riforme de diocesi. Al somee che dut al procedi intal segn di une grande condivision. Ma al è alc che al stone. Dai 12 di Jugn, l’Arcivescul al sta cjatant i sacerdots e i diacuns des 8 foraniis che a nassaran intal gnûf ordenament pe presentazion dal document di base di cheste riforme. Ma, escludûts i membris dai Conseis presbiteriâl e pastorâl diocesan e dal Coleç dai vicjaris foranis, nissun nol à podût consultâ chest document intal detai. Presentâ une riforme di cheste puartade, cence dâ la pussibilitât di aprofondî i contignûts in maniere preventive, a tancj ur somee un truc par scjafoiâ ogni dibatiment pussibil.
A chest si rispuint che il progjet al sarès stât elaborât cuntune grande discussion intai organisims plui rapresentatîfs dal “popul di Diu” che al vîf inte Arcidiocesi di Udin: il Consei presbiteriâl (parlamentut dal clericât udinês), chel pastorâl (là che a son ancje i rapresentants dai laics) e il Coleç dai vicjaris foranis, che al da vôs a ducj i teritoris de diocesi. Cun di plui, dutis lis parochiis a saressin stadis invidadis a mandâ contribûts scrits.Lis robis, però, a saressin ladis in mût tant diviers. Il dibatiment al è stât une vore debil e i apuarts pôc significatîfs. Insume, al è un test calât in maniere eminente dal alt.
«La veretât e je che al mancje un rapuart di fiducie e di stime dal Arcivescul bande il so clericât – nus dîs, domandant l’anonimât, un esponent prestigjôs dai sacerdots furlans, une colone storiche de diocesi di Udin, o podaressin definîlu -. Specie di fûr diocesi, a rivin judizis no propit entusiastics dal Arcivescul bande il so clericât. Lis critichis dai predis viers de Curie a son un fat storic apurât, aromai cuasi un pecjât veniâl, ma che un Pastôr al feveli mâl in maniere gjeneralizade dai siei sacerdots e je une feride tant grave. Di ca al nas un sens di abandon, di strache, di rassegnazion».
La mancjance fin cumò di un dibatiment vivarôs no sarès duncje un segn di aprovazion, ma di malfidence sostanziâl sui risultâts li che e podarès puartâ une discussion plui francje. Cussì il discontent al cove sot de cinise.
Par rimedeâ a cheste situazion, e je stade butade (in particolâr di bons. Rizieri De Tina, vicjari forani di Nimis) la propueste di convocâ une Assemblee dai cristians, simile a chê che intal 1977 e à dât une grande svolte al contribût che la Glesie Udinese e voleve dâ ae ricostruzion post taramot, ma soredut al riscat dal Friûl di une situazion di margjinalitât economiche, culturâl e in tiermins infrastruturâi.
E si pues ben dî che chel avigniment al à dât une grande svolte ae storie dal Friûl. Parcè no ripeti cheste esperience vuê, intun moment di dificoltât par tancj aspiets analics a chei dal post ’76? L’Arcivescul si jere impegnât a consultâ i organisims diocesans principâi, ma dopo al à parade sot la propueste, sostignint che nol veve cjatât la poie necessarie dai vicjaris foranis. In realtât, cuant che cheste ipotesi e je stade esaminade, a forin trê intervents a pro e nissun contrari.
La idee e jere chê di fâ un check up corâl sul stât des diocesis. «Intai incuintris dal clericât cul Arcivescul ducj a tasin – nus conte un sacerdot -, parcè che lui al interprete ogni element di dibatiment come une contraposizion personâl, tant che nol lasse mai disvilupâ un dibatiment tra predis, ma al rispuint subit in maniere personâl a ogni intervent. Al è sucedût invezit che, dopo de sô assence pal infortuni patît intal Novembar passât, intai stes incuintris tra sacerdots si è disvilupât un dibatiment tant ampli e articolât su la riforme diocesane. Cuant che al è tornât, al è calât di gnûf il mutisim. Il probleme al è che nô furlans devant de autoritât, pluitost che protestâ, o vin miôr tasê. Ma il cidin dai furlans al dîs za tant…».
La Assemblee dai cristians e sarès stade une ocasion impuartante par capî cemût che dutis lis componentis de comunitât eclesiâl, dal clericât ai laics, a vivin la realtât cuotidiane, e par cirî lis rispuestis plui adatis a un doman che, pai cristians furlans, al presente sfidis tant griviis e soredut la dibisugne di une gnove impostazion par continuâ a fevelâ a une societât mudade in profonditât. ❚
di Roberto Pensa


text:
No sta a contâmi dome chê storie
video musicâl realizât pe Fieste de Patrie dal Friûl dal 2016 - Massimo Racozzi, Dj Tubet
Giovanni Marinelli – Il documentari
video realizât dai students dal Liceu Sientific "G. Marinelli" di Udin su la figure di Giovanni Marinelli
Pavee, la magjie dal furlan
video de campagne promozionâl realizade de ARLeF intal 2016 pe sielte dal furlan a scuele
Linia dreta, Linias dretas
Fantasie ator di "Una storiuta cjargnela" di Leonardo Zanier. Progjet artistic e di didatiche linguistiche


text:
“Tine: ‘Par plasê, done Catine / isal cjase il sior plevan?’ Catine: ‘Si po, Tine, che l’è cjase: / jentrait dentri su dorman / e siarait che no mi s’ciampi / pal porton cualchi gjaline. / Se no sbagli a l’è in cusine, / donge il fûg cal dis l’ufizi. / Ca l’è simpri un dentri e fûr, / matrimonis o batisins; / a l’è brâf a tignì dûr, / e tant jo che il sior paron / mangìn simpri a s’ciafoiòn’”.
Cussì e scomence la prime des sessantesîs composizions, metudis adun in chest libri, gjavantlis des pagjnis de Vita Cattolica intal periodi jenfri lis dôs vueris. Pre Zaneto (1872-1947), plevan di Percût, al veve un pôc ereditât l’’estro mat in poesie ‘di Zorut, ma al si seste suntun scjalin ben plui bas di lui. Il titul dal libri al fevele di poesiis, ma, disinlu subit, inta chestis scuasi cuatricent pagjnis, no ‘nd’è poesie. E disìn ancje, subit, chest mût di doprâle i fâs plui mâl che no ben a la lenghe. Il mess che al passe al è clâr: cheste lenghe e je buine dome par contâ sflocjis, mignagnulis, fufignis. Cun di plui e je plene di peraulis talianis (disturbo, p.11, anticipo p. 13, rimprovero p.18, perbacco p. 33, fango p. 63 e 181, profugo p. 184, incontro p. 119 e 131). E i furlans, cuant che a scugnin rispuindi par talian, in realtât a fevelin un venit pastrocjât. Nancje dal pont di viste de costruzion dai tescj no salvi Zaneto. La metriche des voltis e je aprossimative, cualchi rime sfuarçade. Se po o volin jentrâ intal mert di ce che al dîs, chescj viers a son il trionf de banalitât, dal nuie, no une volte che al sedi bon di sgrafâ la realtât, di dî alc di origjnâl, di profont. Il tip di societât che al à in ment lui al samee fat par int che no à di pensâ: al è pecjât lâ intes ostariis, bevi, fâ sport, nadâ, parfin ridi e cjantâ. E cuant che lis autoritâts fassistis i proibissin di rimâ par furlan al si adegue e al pistrice su un talianot plen di strambolots (Letaris piardudis p. 150). Altris voltis, no si capis parcè, al si bute sul piavot o al simiote il napoletan o il sicilian. La sô adesion al fassisin e je tiepide, ma al ven di pensâ che, se il regjim al fos stât un altri, di altri segn, al vares aderît ancje a chel, pur di vivi cuiet. E infin no si pues no rimarcâ il dispresi pes feminis che al salte fûr ogni volte che al si intope a fevelâ di lôr: “Capissin pôc, copari; / àn un ciavut lizer”; “…fâs lis voris, / cjale, osserve, glot e tâs”.
Si salvie propi nuie, alore? Ben, cualsisedi test nus dîs alc, se no altri come testemoneance, in negatîf, di une epuche.
Ma alc, alc di so, no isal propi nuie di salvâ? Ben, se propi o ai di salvâ alc, jo o salvares I bregons di Zaneto (p. 141), dulà che al conte di ce maniere che al è restât tacât intun confessionari apene vernisât, li dal santuari di Barbane :”…e lì o lassi sequestrade / la cularie dai bregons”. ❚
Laurin Zuan Nardin
SIMPRI BOGNS. Zuan Schiff, “Poesiis di Zaneto”, Udin 1977............
“Tine: ‘Par plasê, done Catine / isal cjase il sior plevan?’ Catine: ‘Si po, Tine, che l’è cjase: / jentrait dentri su dorman / e siarait che no mi s’ciampi / pal porton cualchi gjaline. / Se no sbagli a l’è in cusine, / donge il fûg cal dis l’ufizi. / Ca l’è simpri un dentri e fûr, / matrimonis o batisins; / a l’è brâf a tignì dûr, / e tant jo che il sior paron / mangìn simpri a s’ciafoiòn’”.


text:
La art de biele scriture
Te ete de comunicazion sfrenade al pâr cuasit di strani a sintî a fevelâ di plume di ocje e ingjustri. Invezit a Ruvigne al è nassût il Scriptorium Foroiuliense, une associazion che e puarte indevant la art antighe e preziose de biele scriture. Par agnorums i amanues a àn permetût che la cognossince e fos puartade indevant midiant des pagjinis copiadis une par une, come che mi à spiegât Roberto Giurano, anime dal sodalizi.
Par cui che al ves voie di passâ une domenie particolâr cognossint cheste gnove associazion, us consei "La zornade dal Patriarcje", une rievocazion storiche tal biel cjistiel di Ruvigne dulà che si fasasà un salt tal timp di cualchi secul indaûr.


text:
Valentino Presani (Udin 18.4.1788 – Udin 18.4.1861), al è forsit plui celebrât intal forest che no in Friûl, magari cussì no. Arlêf dal grant mestri Canova, al studie prime inte universitât di Bologne architeture e inzegnarie, e po dopo si perfezione a Rome. Vincidôr a Vignesie dal grant premi di architeture tal 1812 e a Rome tal 1815, al è considerât un dai plui impuartants progjetiscj de culture Neoclassiche europeane. La sô firme in Patrie e je metude sot dal progjet dal cimitieri di Sant Vît, a Udin, ma ancje in chel dal biel palaç dai studis di place Garibaldi, come dal sotpuarti de Basiliche des Graciis, simpri a Udin. Il stât cravuat ore presint i ricognòs il merit di vê trasformade la anime urbanistiche de Dalmazie costiere, dal moment che al rivarà a cuvierzi la cjarie di diretôr des publichis costruzions, impegnantsi cun estri e sapience pardabon straordenaris.
✒ Agnul Floramo
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
Vuê o sin domenie 22 di Avrîl; e je soresere e si cjatìn a Vençon. No je une biele zornade: un cîl fumul e ploie a seglots; riuluts che a corin su la strade e aiar che al travane. Si cjatìn te contrade dite dal Patriarcje Bertrant, daprûf de cjase di pre Antoni; di fat cumò e vignarà distaponade une lapide in sô memorie e onôr. Al slavine, ma o sin in tancj: chei di Glesie Furlane, de Patrie dal Friûl, rapresentants di associazions, la corâl di Guart, amîs e familiârs… e ducj o sin a ricuardâ chest amì a cinc agns de sô muart.
Lis ombrenis viertis sore di nô a dan la impression di un grant prât plen di rosis… i prâts e i colôrs de Cjargne e de campagne.
Sul mûr de cjase di pre Antoni, une bandiere dal Friûl e tapone la scrite che lu ricuardarà. Jo, intant che o spieti, mi lassi condusi dai pinsîrs che il cûr mi dete.
O pensi e o dîs: o sai che vuê no je une zornade ideâl, ma cheste cjase culì e à vivût stagjons ben plui tremendis e la ploie no i fâs ni cjalt ni frêt. Cheste contrade, dentri des muris e dongje dal centri dal paîs, almancul fint ai agns setante e jere un spieli di miserie e di strussiis par tirâ indenant. O ricuardi che un an, Eline, la mari di pre Antoni, che e cognosseve a voi sierâts la strade dal domo e des funzions, no si jere nancje nacuarte de solenitât des Pentecostis. O jerin tor misdì; jê e leve a cirî la frute; o ai diti: “Dulà laiso la dì des Pentecostis?”. Jê e à rispuindût:”O ai lavorât in taviele fint cumò; joi, ce maladet di Spirtu Sant che o fâs chest an!”. Une tâl rispueste in chei timps, e significave: miserie; spietâ sì la providence di nestri Signôr ma ancje rangjâsi il plui pussibil di bessôi. Chês personis che di chi indenant a passaran dongje de cjase di pre Antoni, si fermaran justamenti a lei i siei elogjos, ma nô vuê o scugnìn impensâsi di ce che al dîs te Bibie il Fi di Sirac: “Dal çoc dai vons si slargje une grande ereditât; ce che a àn fat i fîs, al è par merit lôr” (cf. Sir 44).
Par cheste ocasion il Comun di Vençon al à mandât un so rapresentant; o pensi che al sedi il minim che al podeve fâ. A son passâts cinc agns: il paîs al varès vût dut il timp par pesâ il spessôr di chest fi de sô tiere, grant scritôr dal secul passât, tradutôr de Bibie e dal Messâl roman, paladin dai dirits dal nestri popul, om, predi e mestri di gjenerazions. La prove dal so valôr e je ancje dute cheste int sot de ploie. Ma pal moment Vençon nol à savût valorizâ la glorie e la fortune che la storie di vuê i veve consegnât. Si è contentât dal domo e des mumiis; si è fermât inte Ete di mieç.
Cumò, e sta cjantant la Corâl “Rosas di mont” di Guart. Al contave une dì pre Antoni che cuant che al jere in Cjargne te Plêf di S . Martin, tun funerâl al veve dât sù un cjant e la comozion e jere tante che al vaive ancje il muart.
Cualchidun vuê al à dit: “Cheste ploie a son lis lagrimis di contentece di pre Antoni”.
No lu sai; o sai però che lui al è presint fra di nô inte comunion dai sants, te memorie e afiet, e di chi indenant ancje te scrite di une lapide che e onore la sô vite, cjase, contrade e paîs. ■
pre Tonin Cjapielâr
MEDITANTLIS TAL SO CÛR. Ploie e comozion............
Vuê o sin domenie 22 di Avrîl; e je soresere e si cjatìn a Vençon. No je une biele zornade: un cîl fumul e ploie a seglots; riuluts che a corin su la strade e aiar che al travane. Si cjatìn te contrade dite dal Patriarcje Bertrant, daprûf de cjase di pre Antoni; di fat cumò e vignarà distaponade une lapide in sô memorie e onôr. Al slavine, ma o sin in tancj: chei di Glesie Furlane, de Patrie dal Friûl, rapresentants di associazions, la corâl di Guart, amîs e familiârs… e ducj o sin a ricuardâ chest amì a cinc agns de sô muart.


text:
La Serling e je une societāt cooperative nassude tal an 2001
par garantī a ents publics e a privāts servizis linguistics par furlan,
tant che cors di lenghe, traduzions, corezions di tescj e v.i e par cirī di dā
stabilitāt professionāl ai operadōrs linguistics furlans.
La Serling e va daūr dai criteris di normalizazion e standardizazion segnāts de ARLeF (Agjenzie Regjonāl pe Lenghe Furlane) e e je socie dal consorzi CFL2000.
E je la uniche struture in Friūl che si fonde dome su la furnidure professionāl di servizis linguistics par furlan, cence finanziaments publics.
Publicāt il DOF Piēul
03/07/2010 - Dopo dal DOF Dizionari ortografic talian-furlan/furlan talian, la Serling e publiche il DOF PIĒUL. Cheste gnove version e ą 12.000 jentradis par bande, un formāt plui piēul e un cost une vore plui bas. Viōt la schede dai prodots.
20/05/2010 - Dopo de presentazion de fin dal 2009, cumņ il program di traduzion automatiche Jude al č in linie par ducj chei che a vuelin provālu. Si pues vierzi un cont di prove e dopo, se si č sodisfats, si pues vierzi un cont a paiament. Par plui informazions cjale la gnove sezion Servizis - Traduzion automatiche. Danus vuź la aghe che nus covente
22/03/2010 - Ai 22 di Marē e cole la Zornade internazionāl de aghe. Pe ocasion us proponģn la traduzion par furlan, curade dal nestri soci Licio De Clara, de letare pastorāl dal vescul Luis Infanti Della Mora che al partģs propit dal teme de aghe par svilupā une riflession impuartante su lis responsabilitāts di ogni persone inte lote pe dignitāt dal om e pe difese de nature. Lei la letare pastorāl . Presentazion di "Jude"
18/11/2009 - Presentazion dal program "Jude" tradutōr automatic dal talian al furlan, martars al 1 di Dicembar dal 2009 aes 18.00 li de Fondazion CRUP in v. Manin 15 a Udin. Par altris informazions lei il comunicāt stampe.
Cjale lis fotos de presentazion. Video de presentazion dal cors di grafie
21/05/2009 - Publicāt il video dal intervent di Sandri Carrozzo ae presentazion dal "Cors di grafie furlane" fate ae librarie Friuli di Udin ai 16 di Mai. Cjale il video. Cors di grafie furlane
04/05/2009 - Sabide ai 16 di Mai, aes 18.00 li de Libreria Friuli in vie dei Rizzani 1/3 a Udin, presentazion dal libri "Cors di grafie Furlane" curāt di Sandri Carrozzo. Par altris informazions lei il comunicāt stampe. Cjale lis fotos de presentazion. Inzornament dal sīt
29/04/2009 - La sezion leams dal sīt e je stade inzornade cun gnovis informazions.
Dizionari ortografic Furlan. Plui di 38.000 lemis dal talian al furlan e dal furlan al talian. Grafie uficiāl e lenghe furlane di riferiment. Comprilu ca di noaltris!
Cors di grafie furlane. Une formulazion clare e sintetiche des regulis di grafie uficiāl de lenghe furlane, cun esercizis e soluzions e un cd par i detāts. Comprilu ca di noaltris!
email: info@serling.org
tel. / fax : +39 0432 649131
p.i. 02203350307


text:
I politics furlans no contin nuie. Se cualchidun al fos ancjemò dubiôs su cheste veretât, al bastarès cjalâ in ce maniere che si compuartin cuant che i lôr coleghis triestins si metin a fâ casin par difindi il vantaç de citât. Cuiets, interès de citât cuant che a van dacuardi cui lôr, naturalmentri.
Se il grup triestin, dispès une vore trasversâl, si met a sberlâ, a menaçâ divisions, i nestris se fasin tes braghessis e a son pronts a cambiâ di colp idee.
Une sotanance psicologjiche prime di dut, cressude tai ultins agns parimentri al vignî sù di une gjenerazions che e à pierdût ogni contat cui interès dal Friûl.
Ma no dome chê. La impression di une regjie platade tal golf che e va indenant tant che un cjar armât e je simpri plui fuarte.
Cjalìn ce che al sta sucedint su la cuestion dal puart, sbalotât une di sì e chê altre ancje no de buere, ma de trussade tra grups di podê, cun riferiments internazionâi. Ma che a àn in bocje simpri la unitât regjonâl, e no àn mai metût sul plat la domande: «Cuâl isal l’interès gjenerâl dal teritori, su cheste cuestion?».
Di rispuindi a une altre domande: «Aes impresis furlanis, ai siei cumierçs, trop covential?» no si sumiin nancje.
Ma il groput di Camber e socis si sint fuart e al à reson a fâ ce che al fâs, viodût che ogni volte i furlans a tirin jù i bregons.
E po dopo, e je la Seganti che e zuie il so zûc ma – come che e à dimostrât cui bêçs gjavâts a Friuli doc ma no ae Barcolane e ae Bavisele – simpri in funzion antifurlane.
Cussì al va il mont di chestis bandis. Volêso une dimostrazion di trop regjonalistis che a son lis istituzions triestinis? Provait a cjalâ i barcons dal municipi e disêtmi se o vês mai viodude svoletâ la bandiere de Regjon Friûl – Vignesie Julie!
L’OM DI BURI
ATUALITÂT – IL SIVILOT. Triest al sberle e il Friûl al sta cidin............
I politics furlans no contin nuie. Se cualchidun al fos ancjemò dubiôs su cheste veretât, al bastarès cjalâ in ce maniere che si compuartin cuant che i lôr coleghis triestins si metin a fâ casin par difindi il vantaç de citât. Cuiets, interès de citât cuant che a van dacuardi cui lôr, naturalmentri.


text:
Socialisim
Par socialisim si intindin dutis lis dotrinis sociâls , politichis e economichis che vuelin puartâ a une trasfomazion de societât tal sens de avualitât di ducj i citadins tal plan sociâl,economic e giuridic. Si puès ancje definî un model o sisteme economic indulâ "sociâl" significhe dute la popolazion.
Tal Votcent , dutis lis dotrinis socialistis vevin come finalitât il superament da lis classis sociâls e le sopresion de proprietât privade dai mieç di produzion e di scambi.Fin al 1848 , lis peraulis socialisim e comunism jerin consideradis scuasit compagnis.Tal Manifest dal partît comunist , Karl Marx e Fredrich Engels fasin une division jenfri "socialisim utopistic" e "socialisim scientific" che clamin ancje comunism par meti in evidence lis diferencis cul prin.
Uê il socialisim je une ideologie distacde dal comunism , ancje se cualchi volte le infulence marxiste ven condividude nome in bande , e al è rapresentât soredut dal socialisim liberâl o de socialdemocrazie , formis di socialisim che no vuelin le abolizion dal capitalisim ma a un miorament de societât e a un sisteme economic misturât.
Tal pinsîr marxiste , il socialisim e il comunism jerin dôs fasis dal procès di trasformazion de societât: il socialisim proviodeve la statalizazion e la ditature dal proletariât che viodeve la realizazion di un gnûf concet di Stât , diferent da chel de borghesie par passâ al comunism intindût come le libare associazion di ducj. Al contrari dal anarchisim , che ûl le abolizion di dutis lis organizazions statâls fin dal inizi , le concezion di Karl Marx viôt doi passaçs: le ditature dal proletariât e le societât cence classis.Ma la secont passaç ven bandonât scuasit daûrman da ducj i paîs dal socialisim reâl.Tal pinsîr origjnâl jere proviodude la dissoluzion dal Stât parce che i mieç di produzion jerin tornâts a la coletivitât.Tal stês timp , vignive svilupade une atre forme di pinsîr derivât dal socialisim :l' anarchisim , une forme di organisazion coletive dulâ che le avualitât economiche , giuridiche e sociâl je basade su la libertât da lis personis , cence nissune forme di podê , comprindût ancje il podê statâl.Cheste dotrine si concretizave in tes teorîs di Pierre-Joseph Proud'hon in polemiche cun Marx. Il scuintri provoche une separazion tal mieç de Associazion Internazionâl dai lavoradôrs. Tal XX secul,marxiscj e anarchics si cjatin tantis voltis a condividi e scombati flanc a flanc tai prins timps des vueris rivoluzionarsi come le vuere civîl spagnole o in te rivoluzion di otubar russe, tonant a scontrasi e rivant a la represion dai socialiscj libertaris de bande dai marxiscj (rivoluzion anarchiche spagnole , revuelte di Kronštadt). le separazion dal significât des peraulis "socialisim" e "comunisim" in tal contest marxiste ven fate par iniziative di Lenin: cun la rivoluzion bolsceviche (19179 e le costituzion de Internazionâl Comuniste clamade ancje Tiarce Internazionâl (1919) , le part pui rivoluzionarie dal socialisim si distache par organizasi in tai partîts comuniscj , cuant che i partîts socialiscj , orientâts tal sens riformiste e inserîts in tai sistemis democratics dai paîs , cjapin lis distanzis da lis teorîs marxistis , e in dut câs dal leninisim , recuperant lis istanzis liberâls dal utopisim socialiste prime di Marx , par dâ vite al socialisim democratic , a le socialdemocrazie , e al socialisim liberâl. In tal finâl dal XX secul , ancje i pui grancj partîts comuniscj , pui di cualchi volte orientâts tal sens riformiste e ancje lôr iserîts tai sistemis democratics , cjapin lis distancis dal marxisim intindût tal sens origjinari rivoluzionari , cence vignî mancul a ideîs come il socialisim rivoluzionari e il massimalisim.
Il socialisim tal timp , si è dividût , e al a misturât il pinsîr socialiste cun atrîs connotazions politichis come par esempli il socialisim cristian , l'ecosocialisim , il socialisim dal XXI secul.


text:
Cuant che o rivavi li dal cimiteri o pedalavi plui svelt. Par sghindâ chê vôs che o sintivi di un pôcs di dîs: – Sta a cjase!
Ma nuie ce fâ, e tornave ogni dì e ogni dì plui fuarte, e sclopave fûr des tombis: – Sta a cjase!
Fin che une dì no ti le viodio devant!
Viodi une vôs?! Ma ce dîstu? Une vôs si le sint, no si le viôt!
E pûr veh!
Vele lì!
– Ti ai dit di stâ a cjase! Parcè no vuelistu capîle?
Une vôs triste, e ven fûr di une sorte di bocje plene di muart.
– Ma ce aio di stâ a fâ a cjase?
– Iih, tu cjatis ben alc ce fâ! Simpri tu vais che no tu âs timp di scrivi, e scrîf, no, alore! Une conte, une conte curte.
– Oh no! Vonde scrivi! O cjapi sù la bici jo e…
– Sta a cjase! Capissistu nuie? Tu, parcè che tu âs dos mans, tu crodis di sedi cuissà ce! Viodistu? Jo o ai mîl mans. No son bielis come lis tôs, ma se ti tocji…
– No sta tocjâmi! Puare mai te, se tu mi tocjis!
– Ti ai za tocjât! No sintistu un fûc intal zerneli? Un trop des mês mans intal cuel? Dibant gratâlis vie, a son par dentri! E chel savalon intai voi? A son i miei regâi! Ti vevi ben dit di stâ a cjase!
Intal jet o çavariavi.
– E je une vôs! E je taronde! E à mil mans. E je fate di aiar, e je fate di nuie, ti beche, ti fas kiiik, mandaitle vie, ‘sta a cjase’ mi dîs, ma jo no soio a cjase mê?! Dulà soio? Ce bestie ise chê lì? Une vacje? Ma… soio inte stale? Ce fasio inte stale? Chê vôs vignude fûr dal cimiteri e cjamine cui scarabais, cui sgripions, cu lis pantianis, no, no cjamine, e svole, ti beche, o ai sêt, o ai stranfade la aghe, brocolat di un, ma no je aghe, no isal sanc!?
O çavariavi.
– E chê robe culì, ce ise cumò? Chê robe culì che mi sbavacje su la muse, ce robe ise?
– O soi jo.
– Cui, jo?
– O soi la vacje.
– Cui? La vacje? Alore pardabon o soi inte stale! Ce vuelistu vê, vacje?
– Se tu scrivis cheste famose conte, jo ti le mangj vie la vôs triste che e je daûr a dâti daûr.
– Ma…
– Dai! Scrîf!
E cussì o ai scrit. No je vignude cuissà ce. Ma ce pretesis! Provait vualtris a scrivi culis mans e la muse smaltacadis de sbavacje di vacje!
di Laurin Zuan Nardin
#1138
Conte vincidore dal Pôrecurte Day 2021